Datasets:

risqaliyevds

/

uzbek_ner

like 1

Toshkentning 115ta chorrahasiga o‘rnatilgan kameralar hamda yo‘llardagi tezlik o‘lchovchi radarlar o‘z samarasini bera boshladi. Xususan, kameralar jarima yozishni boshlagan 15 mart kuni 8 ming 500dan ortiq qoidabuzarlik aniqlangan bo‘lsa, Toshkent shahar IIBB taqdim etgan ma'lumotlarga ko‘ra, 22 martga kelib, bu raqam deyarli 4 barobarga kamaygan va 2 ming atrofini tashkil etgan. Shu bilan birga, ta'kidlanishicha, bu ishlar yanada takomillashtiriladi va davom etadi. Xususan, respublika Ichki ishlar vazirligi Yo‘l harakati xavfsizligi Bosh boshqarmasi inspektori, kapitan Akmal Yunusovning ma'lum qilishicha, kameralar faoliyatini yo‘lga qo‘yishning ikkinchi bosqichida Toshkent shahrining 400 chorrahasi qamrab olinadi. Uchinchi bosqichda Qoraqalpog‘iston Respublikasi va viloyatlar ma'muriy markazlaridagi chorrahalarda kameralar qoidabuzarliklarni qayd eta boshlaydi. YouTube Tas-IX

Argentina terma jamoasi JCh-2018 Janubiy Amerika saralash bosqichi 13-turida Chilini kichik hisobda mag‘lub etdi. Buenos-Ayresda kechgan bahs mezbonlar foydasiga 1:0 hisobida yakunlandi. Uchrashuvdagi yagona gol «Barselona» hujumchisi Lionel Messi tomonidan 16-daqiqada kiritildi. Argentina ushbu g‘alabadan so‘ng 22 ochko jamg‘ardi va saralash musobaqasi jadvalining uchinchi o‘rniga ko‘tarilib oldi. Chili terma jamoasi (20 ochko) 6 pog‘onada. Argentina – Chili 1:0 (1:0, 0:0) Gol: 1:0 – 16, Messi (penalti). Argentina – Romero, Otamendi, Mas (Musakko, 46), Merkado (Ronkalya, 77), Roxo, Bigliya, Maskerano, Di Mariya, Aguero (Banega, 58), Iguain, Messi. Chili – Bravo, Isla, Bosejur, Xara, Fuensalida (Kastilo, 55), Arangis (Paredes, 90), Vargas, Ernandes, Sanches, Medel, Silva (Valdiviya, 70). Ogohlantirishlar: Arangis (11), Fuensalida (15), Maskerano (18), Iguain (74), Ernandes (86).

London meri Sodiq Xon Tvitterda AQSh prezidenti o‘g‘li – kichik Donald Trampning tanqidiga javob qaytardi. Avvalroq Trampning o‘g‘li London merini yarim yil oldin ro‘y bergan terakt haqidagi fikrlari sabab tanqid ostiga olgandi. Xon o‘z javobini Tvitterdagi sahifasida yozdi. «Men kichik-Trampning tvitiga javob qaytarish niyatida emasman, sababi so‘nggi 24 soat davomida boshqa ko‘plab juda muhim ishlarni qildim», - deya yozdi Xon.

Qozog‘istonning Qarag‘anda viloyati Qarag‘anda-Balxash trassasida ikki mashinaning ro‘parama- ro‘para to‘qnashishi oqibatida 5 kishi halok bo‘ldi, 2 kishi jarohat oldi. Bu haqda 24 mart kuni "Kazinform" axborot agentligi ma'lum qildi. Axborot agentligi ma'lumotlariga ko‘ra, Mercedes va Toyota rusumidagi mashinalarning to‘qnashuvi Abay tumanining Spassk posyolkasidan 20 kilometr uzoqlikda yuz bergan. Ta'kidlanishicha, yo‘l-transport hodisasi Mercedes haydovchisi aybi bilan sodir bo‘lgan. "Mercedes’da chimkentlik 3 kishi bo‘lgan. Toyota’da Olmaotadan ikki farzandi bilan bir oila kelayotgan bo‘lgan. Mercedes haydovchisi qanday qilib qarshi yo‘nalishga chiqib ketgani aniqlanmoqda. Bu avtomobildagi 3 kishi, jumladan haydovchi zarbadan halok bo‘lgan. Toyota’dagi yo‘lovchilardan ayol va uning 2 yoshli qizi halok bo‘lgan", deb ma'lum qiindi xabarda. Ayolning 4 yoshli o‘g‘li va haydovchi shifoxonaga yetkazilganlar. "Bola va erkak jonlantirish bo‘limidalar", deb ma'lum qilingan shifoxonada.

Tarmoqda 2017 yilning kuz mavsumida taqdim etiladigan Samsung Galaxy Note 8 smartfonining xususiyatlariga oid ma'lumotlar paydo bo‘ldi. Playfuldroir portali qurilmaning sxemali tasvirini chop etdi. Smartfon hoshiyasiz 6,4 dyuym 4K-displeyga ega bo‘ladi. Ekran tomonlari nisbati Galaxy S8'nikiga o‘xshaydi, ya'ni - 18,5X9. Unda ham Galaxy S8 qurilmasiga o‘xshab Home tugmasi bo‘lmaydi, shu bois barmoq izlari skaneri qurilmaning orqa tomoniga ko‘chirilishi mumkin. Qurilmaning pastki qismida USB Type-C, mini-jack quloqchinlari ulanadigan joy, shuningdek S-Pen stilusi uchun slot joylashgan. Tepa qismida SIM-karta va ehtimol, xotira kartasi uchun slot hamda ikkinchi dinamik joylashadi. Bundan tashqari, qurilma Samsung kompaniyasi 21 martda namoyish qilgan Bixby ovozli assistentiga ega bo‘ladi. Ishlab chiqaruvchi bu assistent bozordagi muqobillarning orasida eng aqllisi ekani va boshqa kompaniyalar qarorlaridan ajralib turishini ta'kidlamoqda.

Qirg‘iziston prezidenti Almazbek Atambayev Qirg‘iziston migratsiya davlat xizmati raisi Medetbek Aydaraliyev bilan uchrashuvda xorijda ishlovchi qirg‘izistonliklar davlat ko‘magini his qilishlari kerakligini aytdi. Ta'kidlanishicha, uchrashuv vaqtida Aydaraliyev xorijda ishlayotgan qirg‘izistonliklarni qo‘llab-quvvatlash bo‘yicha ishning yangi yo‘nalishlari haqida so‘zlab bergan. Gap birinchi navbatda Yevrosiyo iqtisodiy ittifoqida ishlovchi qirg‘izistonliklarni qo‘llab-quvvatlash haqida bormoqda. Atambayev xorijda ishlovchi qirg‘izistonliklar o‘zlarining ijtimoiy-huquqiy muammolarini hal qilishda davlat ko‘magini his qilishlari hamda o‘z huquq va majburiyatlarini bilishlari kerakligini aytdi. U qirg‘iz muhojirlarining huquqlari va manfaatlarini samarali himoya qilish bo‘yicha barcha kompleks chora-tadbirlar faollashtirilishi zarurligini ta'kidlab o‘tdi.

«Real» yozgi transferlar vaqtida jamoa hujumchisi Krishtianu Ronaldu bilan hisoblashgan holda harakatlanishi kerak bo‘ladi. Marca nashrining xabariga ko‘ra, madridliklar klubi transferlar darichasi vaqtida yirik xaridlarni amalga oshirmoqchi, ammo bu masala portugaliyalik futbolchi bilan kelishilgan holda hal qilinishi kerak bo‘ladi. Agar 32 yoshli bu futbolchi chap qanot hujumchisi sifatida o‘ynashga qaytishga rozi bo‘lsa, rahbariyat ayni damdagi eng yaxshi markaziy hujumchilardan birini sotib oladi. Agar Krishtianu Ronaldu markaziy hujumchi sifatida o‘ynashni istasa, klub chap qanot vingeri sotib olishiga to‘g‘ri keladi. Shuningdek transferlarda Zinedin Zidanning ham fikri inobatga olinadi.

Birlashgan Arab amirliklarining Fujayra shahrida o‘g‘riga uyiga kirishiga to‘sqinlik qilgan 39 yoshli ayol pichoqlandi, uning ikki nafar farzandi va oqsoch ham jiddiy jarohatlar olishdi. Bu haqida Gulf News'da xabar berildi. Manbaga ko‘ra, o‘g‘ri ayolning 11 yoshli qizi, 9 yoshli o‘g‘li va 29 yoshli oqsochiga ham pichoq urgan. Jabrlanganlarning barchasi shifoxonaga jo‘natilgan, ularning ahvoli jiddiy ekanligi qayd etilgan. Fujayra politsiyasi bosh qo‘mondoni general-mayor Muhammad Ahmad bin Xonim Al-Kaabiyning xabar berishicha, politsiya 23 mart, payshanba kuni mahalliy vaqt bilan soat 3:30da bosqinchilikdan xabar topgan. Politsiya bir guruh xodimlarini hujum uyushtirilgan xonadonga yo‘llagan. Ma'lum bo‘lishicha, o‘g‘ri 23 yoshli Pokiston fuqarosi bo‘lgan. Tibbiy jamoa jarohatlangan oila a'zolarini shifoxonaga yetkazdi, biroq xonadon sohibasining shifoxonaga yetmay, yo‘lda joni uzilgan. Jinoyatchi hujum uyushtirilgandan keyin yarim soat ichida qo‘lga olingan.

JCh-2018 saralash bosqichining Osiyo mintaqasidagi V guruhida 6-tur uchrashuvlari nihoyasiga yetdi. Tailandga safar uyushtirgan Saudiya Arabistoni terma jamoasi mehmonlar darvozasini uch bor nishonga olishga muvaffaq bo‘ldi. Avstraliya esa Iroq uyida safar uyushtirib g‘alabani qo‘ldan chiqardi. Guruhning markaziy uchrashuvida esa BAA termasi Yaponiyani qabul qildi va 0:2 hisobida imkoniyatni boy berib qo‘ydi. Ushbu natijalardan keyin Yaponiya va Saudiya Arabistoni jamoalari 13 ochko to‘plagan holda guruhda yetakchilikni qo‘lga olishdi. Avstraliya terma jamoasi hisobida 10, BAA esa 9 ochko mavjud. JCh-2018 saralashi, Osiyo mintaqasi «B» guruhi, 6-tur Tailand – Saudiya Arabistoni – 0:3 (0:1) Gollar: Ash-Shahlaviy (26), Kesarat (84, avtogol), Al-Muvashshar (90+2). Iroq  – Avstraliya  – 1:1 (0:1) Gollar: Ahmad Yosin (76) – Leki (40) BAA – Yaponiya – 0:2 (0:1)

Turkiya vazirlar mahkamasi qaroriga muvofiq, Turkiyada Shimoliy Koreyaning ommaviy qirg‘in qurol-aslahalari yaratish va raketa dasturlari sababli BMT sanksiyalari ro‘yxatiga kiritilgan shimoliy koreyalik jismoniy va yuridik shaxslarning moliyaviy vositalari va boshqa aktivlari hamda daromad manbalari muzlatiladi. Shuningdek, BMT Xavfsizlik kengashining tegishli sanksiyalari ta'siri ostiga tushuvchi shaxslar tomondan Turkiyaga kirish va uning hududidan tranzit maqsadlarida foydalanishning oldini olishga qaratilgan zarur choralar qabul qilinadi.

BAA vitse-prezidenti, bosh vaziri va Dubay hukmdori Shayx Muhammad bin Rashid Al-Maktum yana bir nabirali bo‘ldi - uning qizi o‘g‘il farzandni dunyoga keltirdi. Bu haqida Gulf News'da xabar berildi. Manal bint Muhammad bin Rashid Al-Maktum o‘z o‘g‘liga Rashid bin Mansur ismini berdi. Manal bosh vazir o‘rinbosari va prezident ishlari bo‘yicha vazir Shayx Mansur bin Zoid Al-Nahayyanning turmush o‘rtog‘idir. Ijtimoiy tarmoqlarda oilaning barcha a'zolarini yangi mehmon bilan qutlashmoqda.

UYeFA YeChL 1/8 finalining javob o‘yinlarida muxlislari tomonidan yo‘l qo‘yilgan tartibsizliklar tufayli bir qator klublarni jazoladi. Jumladan, «PSJ» klubiga qarshi o‘yinda (6:1) muxlislarning maydonga yugurib chiqqani uchun «Barselona» 19 ming yevro jarimaga tortildi. «Real»ga qarshi o‘yinda (1:3) muxlislari pirotexnika vositalaridan foydalangani va maydonga turli jismlarni uloqtirgani uchun «Napoli»ga 38 ming yevro jarima belgilandi.

Fransiya politsiyasi Parij yaqinida joylashgan Klishi-la-Garenndagi masjidlardan birini yopib qo‘ydi, deb xabar bermoqda BFM TV telekanali. 23 mart erta tongda masjidga politsiyachilar va sud nozirlari kelib, masjiddan odamlarni haydab chiqarishgan. Masjidga kelganlardan bir qismi politsiya harakatlariga norozilik sifatida masjidga qaytib kirishga uringan, biroq befoyda bo‘lgan. Politsiyachilar masjidni uning rahbariyati bilan kelishmovchilik sababli mahalliy rahbariyat qarori bilan muhrlab qo‘yishgan. Masjidga keluvchilar bo‘layotgan voqeani videoga olib, uni internetda joylashtirishgan. Dindorlar va politsiya o‘rtasidagi to‘qnashuv oqibatida 3 nafar politsiyachi yengil jarohatlar olgan, bir kishi politsiyaga qarshilik ko‘rsatish aybi bilan hibsga olingan. Fransiyaning islamofobiyaga qarshi ittifoqida politsiyaning bu xatti-harakatlari qoralanib, ular Fransiya qonun-qoidalariga zid ekanligi aytilgan.

Bugun, 23 mart kuni ijtimoiy tarmoqlarda Nexia avtomobilining yonib ketgani aks etgan video tarqaldi. Toshkent shahrida sodir bo‘lgan va hozirda to‘liq bartaraf etilgan ushbu voqea nima sababdan yuz bergani ma'lum qilinmagan.

Eng yirik aloqa operatori Beeline tarmoqni rivojlantirish bo‘yicha ishlarni davom ettirmoqda. Kompaniyaning texnik xizmati tomonidan Samarqand viloyatidagi tarmoq servislarining sifatli o‘sishi ta'minlab berildi. Yangi baza stansiyalarning ishga tushirilishi orqali Samarqand tumani, shuningdek Samarqand shahrining aholisi tezkor mobil Internet va aloqa sifatining sezilarli darajada yaxshilanganini sezishlari mumkin. Ma'lumot uchun, Beeline brendi O‘zbekiston respublikasi hududida MChJ Unitel’ning savdo belgisi hisoblanadi. Kompaniya 1996 yilda tashkil etilgan. 2016 yil natijalari bo‘yicha kompaniya abonentlarining soni 9 506 503 kishini tashkil qildi.

Avstriya hukumati o‘z yurtiga ixtiyoriy ravishda qaytishni istagan muhojirlarga ikki barobar haq to‘lashni va'da qilmoqda. Bu haqida Daily Sabah xabar bergan. Mamlakat Ichki ishlar vaziri Volfgang Sobotkaning xabar berishicha, ortga qaytishga qaror qilgan dastlabki ming muhojirga 1000 yevro haq to‘lanadi. Bundan tashqari, Avstriya hukumati aholini Yaqin Sharq mamlakatlariga olib borilishni ham tashkillashtiradi. IIV Bolqon mamlakatlari aholisiga haq to‘lanmasligini ma'lum qilgan. Sobotka 2019 yilga kelib Avstriyani 50 mingga yaqin muhojirlar tark etishi mumkinligini aytib o‘tgan. 2016 yilda mamlakatni 10,7 mingga yaqin boshpana so‘ragan kishilar tark etgan, ulardan 5,8 ming nafari ixtiyoriy ravishda o‘z yurtiga qaytgan.

23 mart kuni Toshkent shahri Ichki ishlar bosh boshqarmasida profilaktika kuni munosabati bilan matbuot anjumani bo‘lib o‘tdi. Unda ayollar o‘rtasida jinoyat sodir etish hollari biroz ko‘paygani qayd etildi. Toshkent shahar IIBB boshlig‘i o‘rinbosari Doniyor Toshxo‘jayev shu haqda statistika ma'lumotlari bilan o‘rtoqlashdi. Unga ko‘ra, 2016 yil mobaynida shahar hududida 2018 nafar ayol tomonidan jami 1613ta turli darajadagi jinoyat (ayrimlari ayollar guruhlari tomonidan) sodir etilgan. O‘tgan yilning dastlabki ikki oyi mobaynida 122 nafar ayol 137ta jinoyatni sodir etgan bo‘lsa, 2017 yilning yanvar-fevral oyi mobaynida 122 nafar ayol 147ta jinoyatga qo‘l urgan. Shunga binoan, o‘tgan yil bilan taqqoslaganda, shaharda ayollar tomonidan jinoyat sodir etish holati 10taga ko‘paygan.

WikiLeaks sayti Vault 7 nomi ostidagi, AQSh Markaziy razvedka boshqarmasiga tegishli bo‘lgan hujjatlarning yangi paketini chop etdi. Sayt xodimlarining ma'lum qilishicha, Dark Matter deb belgilangan paketda Apple kompaniyasining qurilmalarini buzib kirish va zararlash usullari bayon qilingan hujjatlarni o‘z ichiga oladi. WikiLeaks MRB hujjatlarining birinchi qismini 7 mart kuni chop etgandi. U MRBning Lenglidagi bosh qarorgohida joylashgan kiberrazvedka markazining ichki tarmog‘ida saqlangan 9 mingta hujjat va fayllardan iborat bo‘lgan. Sayt o‘shanda bu chop etilgan ma'lumotlar umumiy hujjatlarning bor-yo‘g‘i 1 foizdan kamrog‘ini tashkil qilishini ma'lum qilgandi. MRBda ushbu ma'lumotlarning haqiqiyligini tasdiqlashdan bosh tortilgandi. Biroq OAV ma'lumotlariga ko‘ra, ma'lumotlarning sizib chiqib ketishi bo‘yicha federal darajada tergov boshlangan.

AQSh mudofaa vaziri Jyeyms Mettis Kongressni Suriyada harbiy amaliyotlar o‘tkazish vakolatini beruvchi rezolyatsiya qabul qilishga chaqirdi. Bu haqida "Anadolu" nashrida xabar berildi. Pentagonning 2017 yilgi byudjyeti muhokamasi davomida Nyu-Meksiko shtati senatori Tom Yudall Kongressning 2001 va 2003 yilgi rezolyutsiyalari Qo‘shma Shtatlarning faqat Afg‘oniston va Iroqda harbiy kuchlarni qo‘llashi mumkinligini ko‘zda tutadi. Uning so‘zlariga ko‘ra, Pentagonning Suriyada Kongressning tegishli rezolyutsiyasiz harbiy harakatlarni amalga oshirishi ishg‘ol hisoblanadi. O‘z navbatida, vazir AQShning Suriyadagi harbiy harakatlari bu mamlakatni ishg‘ol qilishga yo‘naltirilmaganini ta'kidladi.

O‘zbekiston Prezidenti Shavkat Mirziyoyevning Qozog‘istonga davlat tashrifi davom etmoqda. O‘zAning xabar berishicha, 23 mart kuni, kunning ikkinchi yarmida Shavkat Mirziyoyev Nursulton Nazarboyev hamrohligida «Ostona opera» Davlat opera va balet teatriga tashrif buyurdi. Qozog‘iston prezidenti tashabbusi bilan qurilgan ushbu teatr 2013 yilda foydalanishga topshirilgan. Tomosha zali 1250 kishiga mo‘ljallangan. Qozog‘istonning ko‘plab madaniy tadbirlari mazkur teatrda o‘tkaziladi. «Oliy martabali mehmon teatr bilan tanishtirildi. Prezidentlar bu yerda «Qiz Jibek» operasini tomosha qildilar», — deyiladi xabarda.

Sinay yarim orolida yuz bergan bir necha portlash oqibatida o‘n nafar misrlik harbiy xizmatchi halok bo‘ldi. Bu haqda Reuters xabar tarqatmoqda. Ta'kidlanishicha, uch nafar zobit va yettita askar halok bo‘lgan. Maxsus amaliyot davomida 15 kishi yo‘q qilindi hamda 7 kishi hibsga olindi.

Buyuk Britaniya hukumati yaqin yillarda milliy xavfsizlik va razvedka tizimini takomillashtirish uchun 2,5 milliard funt ajratadi. Bu haqida mamlakat bosh vaziri Tereza Mey ma'lum qildi. RIA "Novosti"da shunga oid xabar berildi. "Yaqin yillarda biz razvedka va xavfsizlik tizimiga 2,5 milliard funt sarmoya kiritamiz", - dedi bosh vazir parlamentda chiqish qilar ekan. Kuni kecha Londonda Britaniya parlamenti binosi oldida politsiya xodimi va yo‘lovchilarga hujum qilindi. Skotland-Yard ro‘y bergan voqeani terakt sifatida baholamoqda.

Afg‘oniston shimolida amalga oshirilgan hujum oqibatida huquq tartibot organlari xodimlaridan 9 nafari halok bo‘ldi. Bu haqda Pajvak agentligi xabar tarqatdi. Politsiya matbuot kotibi Mahfuzulla Akbariyga tayanib ma'lum qilishicha, Qunduz–Aliobod shossesida huquq-tartibot xodimi to‘qqiz nafar hamkasbini otib o‘ldirdi hamda postdan qurol va o‘q-dorilarni olib, voqea joyidan yashirindi. «9 nafar politsiyachi Qunduz viloyatidagi hujum qurboniga aylandi», deyilgan xabarda. Taxminlarga ko‘ra, qotillikni amalga oshirgan politsiyachi hukumatga qarshi guruhlardan biriga aloqador bo‘lgan. Hodisaning boshqa tafsilotlari keltirilmagan.

20-25 mart kunlari Birlashgan Arab Amirliklarining Dubay shahrida yengil atletika bo‘yicha FAZZA-2017 Xalqaro Gran-pri turniri bo‘lib o‘tmoqda. Bu haqida O‘zbekiston Milliy Paralimpiya Assatsiatsiyasi (MPA) matbuot kotibi xabar berdi. Ushbu musobaqada 50 ga yaqin davlatdan 400 dan ziyod paralimpiya sportchilari kuch sinashmoqda. Shular qatorida O‘zbekiston MPAning 4 nafar sportchisi ham ishtirok etmoqda. Bizning vatandoshlarimiz shu kunga qadar uch  medalni qo‘lga kiritishdi. O‘zbekiston Milliy Paralimpiya terma jamosining FAZZA-2017 xalqaro turnirida ishtirok etgan a'zosi Semenova Natalya yengil atletikaning yadro otish turi bo‘yicha - kumush, nayza otish turi bo‘yicha esa oltin medallarni qo‘lga kiritdi. Yana bir sportchimiz Sultonov Elbek  yadro otish musobaqalarida faxrli uchinchi o‘rinni egalladi. Bundan tashqari, mazkur turnirda hamyurtlarimizning yadro uloqtirish hamda disk otish bahslarida ishtirok etishlari ham kutilmoqda.

Qozog‘iston poytaxti Ostona shahrida 31 yoshli erkak o‘zini politsiyachi deb tanishtirib O‘zbekiston fuqarolaridan pul mablag‘larini olib yurgan. Bu haqda Tengrinews.kz xabar berdi. Xabar qilinishicha, uni 22 mart kuni qo‘lga olishgan. “Qo‘lga olingan shaxs o‘zini politsiyachi deb tanishtirgan hamda ma'muriy javobgarlikka tortish bilan tahdid qilib, shahar bozorlaridan birida ishlagan O‘zbekiston fuqarolaridan pul mablag‘larini ochiqdan-ochiq o‘g‘irlagan. Tezkor tadbir davomida uning yonida politsiyachi kiyimi ham topildi”, - deya hodisaga izoh bergan shahar kuch mahkamasi matbuot xizmati. Ayni damda ushbu holat bo‘yicha yana ikki nafar fuqaro politsiyaga murojaat qilgan. Politsiya bu erkakning qonunga xilof qilmishidan jabrlangan fuqarolarni “Olmaota” tumani IIBga murojaat qilishga chaqirmoqda.

Britaniya politsiyasi Londondagi hujumlar bo‘yicha tekshiruvlar davomida Birmingemda bir necha kishini qo‘lga olgan. Bu haqda Sky News xabar tarqatdi. Telekanal ma'lumotiga ko‘ra, 3 kishi qo‘lga olingan. 23 martga o‘tar kechasi Birmingemda tekshiruv o‘tkazilgan, terrorchi avtomobilni aynan shu hududda ijaraga olgani ma'lum bo‘lgandi. Londonda terakt. Hujum tafsilotlari (onlayn) Daily Express gazetasi ma'lumotiga ko‘ra, qurollangan o‘nlab zobitlar Birmingem janubi-g‘arbidagi Hagli ko‘chasini to‘sib olishgan. Politsiya amaliyot vaqtida hudud aholisidan uylarni tark etmaslikni so‘ragan. G‘arbiy Angliya grafligidagi Uest-Midlens metropoliteni politsiyasi vakilining ma'lumot berishicha, 23 mart tongiga kelib, amaliyot yakunlangan va ko‘chalar ochilgan. London 2005 yildan buyon eng qonli terakt bilan to‘qnashdi. Asosiy tafsilotlar

O‘zbekiston Respublikasi prezidenti Shavkat Mirziyoyev o‘zaro uchrashuv chog‘ida Nursulton Nazarboyevni qulay vaqtda O‘zbekistonga borishga taklif qilgan. Bu haqda Tengrinews.kz xabar bergan. «Biz kelishuvga erishdik, ko‘proq uchrasha boshlaymiz. Sizni O‘zbekistonda kutib olishdan juda xursand bo‘laman», - deya ta'kidlab o‘tgan O‘zbekiston rahbari. Uchrashuvda Mirziyoyev Qozog‘istonning xalqaro maydonda tutgan o‘rnini e'tirof etgan. «Qozog‘istonning BMTga muvaqqat a'zoligining ikki yili davomida Afg‘oniston bo‘yicha choralar qabul qilinishiga ishonaman. Afg‘onistondagi tinchlik va barqarorlik Qozog‘iston va O‘zbekiston uchun juda muhim», degan davlat rahbari.

Qozog‘iston prezidenti Nursulton Nazarboyev O‘zbekiston rahbari Shavkat Mirziyoyevga EKSPO-2017 ko‘rgazma maydonini ko‘rsatish niyatida. Bu haqda «Kazinform» xabar tarqatdi.   «Shavkat Miromonovich, shaxsan Sizga O‘zbekistonning EKSPO-2017’da keng ko‘lamda ishtirok etishi haqida qaror qabul qilingani uchun minnatdorchilik bildiraman. Uni bugun Sizga ko‘rsataman», - deya aytib o‘tdi Nursulton Nazarboyev kengaytirilgan tarkibdagi ikki tomonlama uchrashuv davomida. Davlat rahbarining qo‘shimcha qilishicha, O‘zbekiston ko‘rgazmada o‘zining eng yaxshi yutuqlarini namoyish etishi mumkin. «Aminmanki, O‘zbekistonning EKSPO ko‘rgazmasidagi ishtiroki mamlakatingizning eng yaxshi yutuqlarini butun dunyoga namoyish etish imkonini beradi», - deya ta'kidlab o‘tgan Nazarboyev.

AQSh kasalliklarni nazorat va profilaktika qilish markazining bildirishicha, mamlakatdagi COVID-19 bilan bog‘liq holatlarning 73,2 foizi “omikron” shtammiga to‘g‘ri kelmoqda. AQShda “omikron”shtammi bilan bog‘liq ilk o‘lim holati qayd etildi. Bu haqda Texas shtati sog‘liqni saqlash organlariga tayanib ABC telekanali xabar bermoqda. Qayd etilishicha, bu AQShda “omikron” shtammini yuqtirish oqibatida yuz bergan birinchi o‘limdir. Telekanal ma’lumotiga ko‘ra, vafot etgan shaxs 50 yoshlardagi erkak bo‘lib, uning koronavirusdan tashqari, sog‘lig‘i bilan bog‘liq boshqa muammolari bo‘lgan. AQSh kasalliklarni nazorat va profilaktika qilish markazining bildirishicha, mamlakatdagi COVID-19 bilan bog‘liq holatlarning 73,2 foizi “omikron” shtammiga to‘g‘ri kelmoqda. Bir hafta avval bu ko‘rsatkich 12,6 foizni tashkil etayotgandi.

Gap budjetning 12 mln dollar miqdoridagi mablag‘i o‘g‘irlanishi haqida bormoqda. Moldova sobiq prezidenti Igor Dodon davlat mablag‘larini o‘zlashtirishda ishtirok etish fakti bo‘yicha prokuraturaga so‘roqqa chaqirildi. «Igor Dodon Energocom korxonasi bilan bog‘liq jinoyat ishi bo‘yicha so‘roq berish va gumonlanuvchi sifatida e’tirof etish uchun bosh prokuraturaga chaqirildi. Dodon 27 dekabr kuni kelishi lozim», — dedi mamlakat bosh prokuraturasi matbuot kotibi Marianna Kerpek. Gap budjetning 12 mln dollar miqdoridagi mablag‘i o‘g‘irlanishi haqida bormoqda. Surishtiruvga ko‘ra, 2008 yilda Moldovani elektr energiyasi bilan ta’minlaydigan Energocom kompaniyasi mamlakat iqtisodiyot vazirligi xodimlari va boshqa shaxslar bilan elektrni sotib olish narxini sun’iy ravishda oshirib ko‘rsatish va oradagi farqni o‘zlashtirish bo‘yicha til biriktirgan. Dodon o‘sha paytda Moldova iqtisodiyot vazirligiga rahbarlik qilgan va mamlakat bosh vazirining o‘rinbosari bo‘lgan.

Gebreyyesusning aytishicha, taxminlarga ko‘ra, COVID-19 pandemiyasi 2022 yilda tugaydi. Jahon sog‘liqni saqlash tashkiloti bosh direktori Tedros Adanom Gebreyyesus koronavirusning “omikron” shtammidan himoyalanish uchun odamlarni yangi yil bayramlari rejasidan voz kechishga chaqirdi. JSST rahbari ommaviy yangi yil tadbirlarini qoldirishga chaqirarkan, buni og‘ir, lekin zarur qaror deb aytdi. «Hayotni yo‘qotgandan ko‘ra bayramni bekor qilgan yaxshi. Barchamiz vaqtimizni do‘stlar va oilamiz bilan o‘tkazishni xohlaymiz. Barchamiz odatiy hayotga qaytishni istaymiz», — dedi Gebreyyesus. Uning aytishicha, taxminlarga ko‘ra, COVID-19 pandemiyasi 2022 yilda tugaydi. Sayyora ahlining 70 foizi kelasi yil o‘rtalarigacha emlangan holdagina buning imkoni bo‘ladi. Avvalroq JSSTning Rossiyadagi vakili Melita Vuynovich “omikron” “tirik vaksina” bo‘lishi va COVID-19 pandemiyasini yengishga imkon berishi mumkinligini aytgandi.

Toshkent viloyatining Qibray tumanida vagon ustiga chiqqan litsey talabasi tok urishidan halok bo‘ldi. Bu haqda Transport va turizm obektlarida xavfsizlikni ta’minlash departamenti xabar berdi. Qayd etilishicha, IIV Toshkent akademik litseyining 3-kurs talabasi bo‘lgan Z.J. Qibray tumanida joylashgan “Oq-qovoq” temir bekati 21-kilometrida vagon ustiga chiqqani oqibatida yuqori kuchlanishdagi tok urgan va voqea joyida vafot etgan. Joriy yilning 20 dekabr kuni IIV litseyining 3-kurs talabasi ishtirokida yuz bergan baxsiz hodisa muhokamasi bo‘lib o‘tgan. Yig‘ilishga taklif etilganlar tomonidan o‘quvchilarga temir yo‘lda harakatlanganda vagon ustiga chiqmaslik, temir yo‘lni belgilanmagan joyidan kesib o‘tmaslik, temir yo‘l atrofida quloqchinlardan foydalanmaslik, temir yo‘l hududi o‘ta xavfli hudud ekani to‘g‘risida tushunchalar berib o‘tilgan.

JSST tadqiqotlar koronavirusning yangi omikron-shtammi undan avvalgi delta-shtammdan tezroq tarqalayotganini tasdiqlaganini ma’lum qildi. Bundan tashqari, omikron virusga qarshi emlanganlar va undan sog‘ayganlarni ham zararlaydi. Bu haqda JSST bosh direktori Tedros Gebreyyesus ma’lum qildi. “Ayni vaqtda omikron deltadan tezroq tarqalayotgani va emlanganlar hamda virusdan sog‘ayganlar yana unga chalinishi mumkinligining tasdig‘i bor”, deb ta’kidlab o‘tgan JSST rahbari. Xalqaro tashkilot, shuningdek, omikron-shtammning tarqalishi bo‘yicha prognoz berdi. Mutaxassislarning ta’kidlashicha, yangi shtamm tobora ko‘proq davlatlarda, jumladan aholining virusga qarshi emlanganlik darajasi yuqori bo‘lgan joylarda ham qayd qilinmoqda. Bu orada JSST bosh ilmiy xodimi Sumya Svaminatan omikron o‘ylanayotgandek koronavirusning yengil varianti hisoblanmasligi va og‘ir kasallanishga olib kelishi mumkinligini aytgan. Shu sababli u “qo‘lni qovushtirib o‘tirish nojoizligini” qo‘shimcha qilgan.

FVV Seysmoprognostik monitoring respublika markazi xabariga ko‘ra, 21 dekabr kuni soat 08:06 da O‘zbekiston hududida yer silkinishi sodir bo‘ldi. Episentr: Farg‘ona viloyati, Rishton tumani. Zilzila koordinatalari: 40,34 gradus shimoliy kenglik; 71,26 gradus sharqiy uzunlik. Magnituda M=3,2. Chuqurlik 15 km. Ma’lum qilinishicha, yer silkinishi episentri Toshkentdan 200 kilometr janubi-sharqda.

Yapon olimlari qarishni sekinlashtiruvchi vaksina ishlab chiqishdi. Bu haqda Nature Aging nashri xabar berdi. Vaksina aminokislotalar va “jonli” oqsil negizida ishlab chiqilgan. Vaksinaning asosini peptid tashkil qilib, u yosh o‘tgan sari qayta ishlab chiqarilmaydigan va inson organizmida to‘planib boradigan eski hujayralarni (zombi-hujayralar) parchalay oladi. Mutaxassislarning ta’kidlashicha, vaksina tomirlarda muammolar, qand kasalligi, semirish yoki yosh bilan bog‘liq muammolarga ega odamlarga yordam berishi mumkin. Vosita sichqonlarda sinovdan o‘tkazilgan. Sinovlar vaqtida kemiruvchilardagi zombi-hujayralar soni qon tomirlari devorlarining qattiqligi kamaygani hisobiga qisqargan. Avvalroq Yaponiyaning Kobe universiteti olimlari B2 vitamini hujayralar qarishi oldini olishi mumkinligini ma’lum qilishgan.

Tadbir kelasi yil yanvarida bo‘lib o‘tishi rejalashtirilgandi, endilikda u 2022 yil yozida o‘tkazilishi mo‘ljallanmoqda. Davos Jahon iqtisodiy forumi koronavirusning «omikron» shtammi tarqalishi sababli boshqa muddatga ko‘chirildi. Tadbir kelasi yil yanvarida bo‘lib o‘tishi rejalashtirilgandi, endilikda u 2022 yil yozida o‘tkazilishi mo‘ljallanmoqda. «Pandemiyaning hozirgi sharoiti global uchrashuv o‘tkazilishini qiyinlashtirmoqda», — deyiladi forum saytida. Forumning aniq o‘tkazilish muddati hozircha aytilmagan. Davosdagi Jahon iqtisodiy forumi ketma-ket ikkinchi yil boshqa muddatga ko‘chirilmoqda. 2020 yilda yubiley 50-forum 21-24 yanvar kunlari o‘tkazilgandi.

Qayd etilishicha, yangi iPhone SE smartfonining asosiy xususiyati – 5G tarmog‘ini qo‘llab-quvvatlashida. Apple kompaniyasi yaqin vaqt ichida uchinchi avlod iPhone SE smartfonlarini ishlab chiqarishni boshlaydi, deb xabar berdi ITHome. Nashr manbalarining ma’lumot berishicha, uchinchi avlod iPhone SE 4,7 dyuymli IPS-displey va Touch ID tugmasiga ega bo‘ladi. Qurilmaning tezkor xotirasi 3 gigabaytni tashkil etadi. Smartfon 12 megapikselli kamera bilan jihozlanadi. Qayd etilishicha, yangi iPhone SE smartfonining asosiy xususiyati – 5G tarmog‘ini qo‘llab-quvvatlashida. Tahlilchilar uning narxi o‘zgarmasligini aytishmoqda. Smartfonning avvalgi versiyasi narxi 400 dollardan boshlanadi. Smartfon 2022 yilning birinchi yarmida taqdim etilishi rejalashtirilgan.

Mashina xarid qilmoqchisiz. Har kuni ishda bo‘lganingiz uchun hafta oxirini kutyapsizmi? Erta tongda issiqqina o‘rindan turib, mashina bozoriga borib, avtomobillarni birma-bir ko‘zdan kechirish, narx-navoni surishtirish, savdolashish kerak. Bu esa odamni yaxshigina charchatadi, qolaversa, vaqtni o‘g‘irlaydi. Sizlarga yana bir boshqa qulayroq yo‘lni tavsiya etamiz: @Tezelon_Avto kanaliga kirasiz va u yerda taqdim etilgan mashinalar ro‘yxati bilan tanishib chiqasiz. Barchasi juda oddiy va oson. O‘zingizga manzur kelgan e’lon bo‘lsa, darrov egasi bilan to‘g‘ridan to‘g‘ri bog‘lanasiz. @Tezelon_Avto’da nafaqat mashinalarni sotib olish, balki bevosita o‘zingiz ham sotishingiz mumkin. Sizga barcha e’lonlar bir joyga jamlangan qulay platforma — @TezElonBot yordam beradi. Bu yerda nafaqat avtomobil, balki zamonaviy uy-joy, ish takliflari yoki smartfonlarga oid e’lonlarni ham topish yoki joylashtirish imkoni mavjud. Hoziroq sinab ko‘ring! Afsuslanmaysiz! Murojaat uchun tel: +998555009555

22 kun davomida “Do‘stlik” metrosi–“Yangi O‘zbekiston” bog‘i yo‘nalishida harakatlanuvchi avtobuslar bepul qatnovni amalga oshiradi. Toshkent shahrining “Do‘stlik” metrosi va Toshkent viloyatining “Yangi O‘zbekiston” bog‘i yo‘nalishida harakatlanuvchi maxsus avtobuslarning bepul qatnovi yo‘lga qo‘yildi. “Toshshahartransxizmat” AJ xabariga ko‘ra, mazkur qatnovlar 22 kun davomida amalga oshiriladi. “Kirib kelayotgan Yangi yil bayrami munosabati bilan “Yangi O‘zbekiston” bog‘iga tashrif buyuruvchi fuqarolar va poytaxtimiz mehmonlariga sifatli va qulay transport xizmatini ko‘rsatish maqsadida “Toshshahartransxizmat” AJ tomonidan joriy yilning 20 dekabr kunidan boshlab, 2022 yilning 10 yanvar kuniga qadar “Do‘stlik metrosi–Yangi O‘zbekiston bog‘i” yo‘nalishida harakatlanuvchi maxsus bepul avtobuslar ishga tushirildi”, deyiladi xabarda. Qayd etilishicha, ushbu yo‘nalishdagi 6 ta avtobus soat 08:00 dan 22:00 gacha har 10-11 daqiqa oralig‘ida harakatlanadi.

Ushbu chegirma 28 dekabrdan 10 yanvargacha amal qilishi ko‘zda tutilgan. Talabalar joriy yilning 28 dekabridan 2022 yilning 10 yanvarigacha Uzbekistan Airways ichki aviaqatnovlariga chiptalarni 50 foiz chegirma bilan xarid qilishlari mumkin. Bu haqda kompaniya axborot xizmati ma’lumot bermoqda. «O‘z shahridan uzoqda joylashgan oliy ta’lim muassasalarida tahsil olayotgan talabalar 28 dekabrdan 10 yanvargacha Uzbekistan Airways ichki aviaqatnovlariga chiptalarni 50 foiz chegirma bilan xarid qilishlari mumkin», – deyiladi xabarda.

Toshkentda bir hafta ichida ikkinchi Mercedes avtobusida yong‘in chiqdi. Bugun, 20 dekabr kuni soat 07:50da Toshkent shahar Uchtepa tumani Farhod ko‘chasida «O‘rikzor-Do‘mbirobod» 125-yo‘nalishda harakatlanib ketayotgan Mercedes-Benz rusumli avtobusda yong‘in sodir bo‘lgan. Favqulodda vaziyatlar vazirligi xabariga ko‘ra, 2 ta yong‘in-qutqaruv ekipaji voqea joyiga soat 07:56da yetib borib, yong‘in soat 08:00da o‘chirilgan. Yong‘in oqibatida avtobusning motor qismi yonib zararlangan. Hodisa oqibatida jabrlangan va halok bo‘lganlar yo‘q. Hozirda mutaxassislar tomonidan yong‘in sababi va keltirilgan moddiy zarar miqdori aniqlanmoqda. Eslatib o‘tamiz, 14 dekabr kuni Toshkent shahar Sergeli tumanida 47-yo‘nalishda qatnaydigan avtobusda yong‘in chiqqandi.

2021/2022 o‘quv yilida o‘qish uchun belgilangan to‘lovlarning kamida 50 foiz miqdorini to‘lash muddati 2022 yilning 20 yanvarigacha (shu kuni ham) etib belgilandi. Kollej va texnikumlarga kirish imtihonlari yakuni bo‘yicha to‘lov-kontrakt asosida o‘qishga tavsiya etilgan abituriyentlarga 2021/2022 o‘quv yilida o‘qish uchun belgilangan to‘lovlarning kamida 50 foiz miqdorini to‘lash muddati 2022 yilning 20 yanvarigacha (shu kuni ham) etib belgilandi. Bu haqda Oliy va o‘rta maxsus ta’lim vazirligi matbuot xizmati xabar berdi. Shuningdek, kollej va texnikumlarga kirish test sinovlarida ishtirok etib, o‘qishga tavsiya etilmagan abituriyentlarga istisno tariqasida imtihon topshirgan fanlar majmuasi bir xil bo‘lgan kasb yoki mutaxassisliklarning vakant o‘rinlariga to‘lov-kontrakt asosida o‘qishga qabul qilishga ruxsat etildi. Avvalroq OTMlarda kontrakt to‘lash muddati 31 dekabrgacha uzaytirilgandi.

Mamlakatda o‘tgan sutkada ushbu shtammni yuqtirish bilan bog‘liq 10059ta holat aniqlangan Buyuk Britaniyada “omikron” shtammi bilan bog‘liq yettita o‘lim holati qayd etildi. Bu haqda Birlashgan Qirollik sog‘liqni saqlash xavfsizligi agentligi xabar berdi. Agentlikning bildirishicha, barcha holatlar Angliyaga to‘g‘ri keladi. Bundan tashqari, mamlakatda o‘tgan sutkada ushbu shtammni yuqtirish bilan bog‘liq 10059ta holat aniqlangan – “omikron” yuqtirganlar soni 24968 nafarga yetdi. Taqqoslash uchun, 13 dekabrda bu ko‘rsatkich 4713 nafarni tashkil etayotgandi. Shanba kuni Buyuk Britaniyada 90,4 ming kishida koronavirus aniqlandi. Bir kun avval bu raqam 93 mingdan ortiqroq bo‘lgandi.

Tabiiy ofatni birinchi bo‘lib qabul qilgan Siargao oroli butunlay vayron bo‘lgani aytilmoqda, tayfun yetkazgan zarar miqdori 400 mln dollar deb baholanmoqda. Filippinda sodir bo‘lgan "Ray" supertayfuni 31 kishining umriga zomin bo‘ldi, deb xabar berdi Associated Press. Mahalliy hokimiyatning bildirishicha, halok bo‘lganlar soni aniqlashtirilmoqda. Tayfun epimarkazida shamol tezligi soatiga 195 kilometrga yetgan. Tabiiy ofatni birinchi bo‘lib qabul qilgan Siargao oroli butunlay vayron bo‘lgani aytilmoqda, tayfun yetkazgan zarar miqdori 400 mln dollar deb baholanmoqda. Dinagat provinsiyasi hokimiyatining ma’lum qilishicha, tayfun aholi maskanlarini yer bilan yakson qilgan. Shifoxonalarga jabrlanganlarni qabul qila olmaydigan darajada shikast yetgan.

Davlat qabul komissiyasining qaroriga muvofiq, kollej va texnikumlarga to‘lov-kontrakt asosida o‘qishga tavsiya etilgan abituriyentlarga 2021/22-o‘quv yilida o‘qish uchun belgilangan to‘lovlarning kamida 50 foiz miqdorini to‘lash muddati 2022 yilning 20 yanvarigacha (20 yanvar kuni ham) etib belgilandi. Shuningdek, 2021/22-o‘quv yili qabulida kollej va texnikumlarga kirish test sinovlarida ishtirok etib, o‘qishga tavsiya etilmagan abituriyentlarning kasb olishga bo‘lgan qiziqishini inobatga olgan holda, istisno tariqasida, ularni bergan arizalariga muvofiq imtihon topshirgan fanlar majmuasi bir xil bo‘lgan kasb yoki mutaxassisliklarning vakant o‘rinlariga to‘lov-kontrakt asosida o‘qishga qabul qilishga ruxsat etildi. Eslatib o‘tamiz, avvalroq 31 dekabr OTM talabalariga kontrakt to‘lashning oxirgi kuni deb belgilangan edi.

Toshkent – Dehli yo‘nalishida chipta narxi bir tomonga qariyb 2,3 mln so‘mdan, borish-qaytish uchun esa 3,9 mln so‘mdan boshlanadi. Uzbekistan Airways 24 dekabrdan boshlab Hindiston poytaxti Dehliga aviaqatnovlarni haftasiga ikki martaba – seshanba va juma kunlari amalga oshiradi. Aviakompaniya xabariga ko‘ra: HY 421 Toshkent – Dehli (Toshkent vaqti bilan): jo‘nab ketish – 02.15, manzilga yetib borish – 05.45. HY 422 Dehli – Toshkent (Dehli vaqti bilan): jo‘nab ketish – 08.15, Toshkentga yetib kelish – 10.45. Mazkur yo‘nalish bo‘yicha bir tomonga aviachiptalar narxi 2 282 850 so‘m (bagajsiz) va 2 612 459 so‘m (bagaj bilan), shuningdek, borish va qaytish bo‘yicha aviachiptalar 3 922 586 so‘m (bagajsiz) va 4 435 311 so‘m (bagaj bilan birga) etib belgilangan. Narxlar 17.12.2021 holatiga ko‘rsatilgan.

FVV Seysmoprognostik monitoring respublika markazi xabariga ko‘ra, bugun, 18 dekabr kuni Toshkent vaqti bilan soat 10:42 da Tojikiston-Qirg‘iziston chegarasida yer silkinishi qayd etildi. Yer silkinishi koordinatalari: 40,09 gradus shimoliy kenglik; 70,09 gradus sharqiy uzunlik. Magnituda M=4,6. Chuqurlik 10 km. Yer silkinishi episentri Toshkentdan 150 km janubiy-sharqda. O‘zbekiston hududida sezilish kuchi: Beshariq tumanida 3 ball, 49 km; O‘zbekiston tumanida 2-3 ball, 72 km; Bekobod shahrida 2-3 ball, 72 km; Furqat tumanida 2-3 ball, 73 km; So‘x tumanida 2 ball, 83 km; Bekobod tumanida 2 ball, 83 km; Shirin shahrida 2 ball, 84 km; Qo‘qon shahrida 2 ball, 87 km; Dang‘ara tumanida 2 ball, 89 km.

Hukumat qarori bilan Vazirlar Mahkamasi huzuridagi Islom sivilizatsiyasi markazini rivojlantirish jamg‘armasi to‘g‘risidagi nizom tasdiqlandi. Adliya vazirligi xabariga ko‘ra, quyidagilar jamg‘arma mablag‘larini shakllantirishning asosiy manbalari hisoblanadi: xorijiy (xalqaro) moliya institutlari va boshqa xorijiy donorlarning texnik ko‘mak mablag‘lari va grantlari; homiylik xayriyalari; prezident yoki hukumat qarorlariga muvofiq ajratiladigan davlat budjeti mablag‘lari; taqiqlanmagan boshqa manbalar. Mablag‘lar quyidagilar uchun sarflanadi: ilmiy adabiyotlarni yaratish, chop etish, noyob asarlar sotib olish orqali markaz kitob fondini kengaytirish; ilmiy tadqiqotlarga ko‘maklashish, tadqiqot uchun grant ajratish; ijtimoiy, ilmiy, ma’naviy va ma’rifiy tadbirlar tashkil qilish; kadrlarni tayyorlash, qayta tayyorlash, konferensiya, seminarlar o‘tkazish; multimedia va tarmoq qurilmalari hamda dasturiy ta’minotlarni xarid qilish.

Raketa kerosin va suyuq kislorodda ishlaydigan dvigatellarga ega bo‘ladi. U Oy orbitasiga 27 tonnagacha yukni olib chiqa oladi. Xitoy 2026 yilga borib Oyga taykonavtlarni jo‘natishda foydalaniladigan raketa parvozini amalga oshirishni rejalashtirmoqda. Bu haqda SpaceNews xabar berdi. Qayd etilishicha, yangi raketa kerosin va suyuq kislorodda ishlaydigan dvigatellarga ega bo‘ladi. SpaceNews ma’lumotiga ko‘ra, u Oy orbitasiga 27 tonnagacha yukni olib chiqa oladi. Raketaning balandligi 90 metrni tashkil etadi. Avvalroq Xitoyda fazoviy raketalarni uchirish uchun maxsus suzuvchi kosmodrom qurilayotgani xabar qilingandi.

Futtaym 1992 yilda Majid Al Futtaim Holding (MAF) chakana savdo va ko‘ngilochar maskanlar holdingiga asos solgan. Holding 13 mehmonxona va 29 savdo markaziga egalik qiladi. BAAning eng badavlat biznesmenlaridan biri Majid Al Futtaym vafot etdi. Bu haqda BAA bosh vaziri Muhammad ibn Rashid Ol Maqtum ma’lum qildi. Futtaymning o‘limi sababi va yoshi ma’lum qilinmayapti, deb yozadi Forbes USA. Futtaym 1992 yilda Majid Al Futtaim Holding (MAF) chakana savdo va ko‘ngilochar maskanlar holdingiga asos solgan. Holding 13 mehmonxona va 29 savdo markazi, xususan, Dubaydagi Mall of the Emirates va Qohiradagi Mall of Egypt savdo markazlariga egalik qiladi. Forbes USA ma’lumotlariga ko‘ra, Majid Al Futtaym 2021 yilda dunyodagi eng boy arab milliarderlari ro‘yxatida yuqori uchtalikka kirgan. Uning oilasi boyligi 4,3 mlrd dollar deb baholangan.

Vaksina Amerikaning Novavax kompaniyasi litsenziyasi asosida tayyorlangan. Uning asosiy ustunliklaridan biri – saqlash sharoitining oddiyligida. Jahon sog‘liqni saqlash tashkiloti Hindiston zardob instituti tomonidan ishlab chiqilgan CovavaxTM koronavirusga qarshi vaksinasidan foydalanishga ruxsat berdi. Bu haqda Associated Press xabar qildi. Vaksina Amerikaning Novavax kompaniyasi litsenziyasi asosida tayyorlangan. Uning asosiy ustunliklaridan biri – saqlash sharoitining oddiyligida. Hozircha vaksina «omikron» shtammiga qarshi kurashda qanchalik samarali ekanligi noma’lum. CovavaxTM JSST tomonidan ma’qullangan to‘qqizinchi vaksina bo‘ldi.

Toshkent shahri hokimligi Qorasuv ustidan o‘tuvchi ko‘prik 2022 yil fevraliga qadar yopilgani haqida ma’lum qildi. «Yashnobod tumani O‘sh ko‘chasi bo‘ylab Qorasuv ustidan o‘tuvchi ko‘prikni rekonstruksiya qilish ishlari boshlandi. Ta’mirlash jarayoni 2022 yilning fevral oyigacha (shu oyda ham) davom etadi. Shu munosabat bilan ko‘prik harakatlanish uchun yopildi. Haydovchilardan aylanma yo‘llardan foydalanishni va noqulaylik uchun uzr so‘raymiz», deyiladi xabarda.

Rossiya prezidenti Vladimir Putin Rossiya sanoatchilari va tadbirkorlari ittifoqi qurultoyida o‘zi yozgan narsani o‘qiy olmadi. Putin qo‘lidagi kitobchaga kiritgan tuzatishlarni o‘qishga urinib unga 10 soniyaga yaqin tikilib turgan, so‘ngra yozuvini o‘qiy olmayotganini tan olgan. “Nimalardir kiritdim, biroq har doim ham yozganimni o‘qiy olmayman”, deb tushuntirgan hayallab qolganini Putin. Rossiya yetakchisi o‘z dastxatini o‘qiy olmayotganini birinchi marta tan olmayapti. U bu haqda 2018 yilda qonunchilar kengashi yig‘ilishidagi ishtirokida ham aytgan. O‘shanda ham u o‘z yozuvini o‘qish uchun tin olgandi. “Xuddi tovuq oyog‘i bilan yozgandek yozibman, o‘zim ham o‘qiy olmayapman... xuddi maktabdagi kabi. Qiziq takliflar ko‘pligidan shoshib qolyapman”, deb kulib izoh bergan o‘sha vaziyatga Putin.

Istanbul birjasi 17 dekabrda turk lirasi dollarga nisbatan qadrsizlanishda davom etayotgani sababli o‘z ishini to‘xtatdi. Birja saytida ma’lum qilinishicha, savdolar vaqtida bozorlar muayyan qiymatga pasaygandan keyin savdolarni to‘xtatish tizimi ishga tushgan. “Birjamizda barcha aksiyalar bozorida bitimlar tuzish vaqtincha to‘xtatildi”, deb aytilgan birja xabarida. 16 dekabrda Turkiya markaziy banki tayanch stavkasini 15 foizdan 14 foizgacha pasaytirdi. Buning oqibatida 17 dekabrda turk lirasi dollarga nisbatan 9 foizga, ya’ni bir dollarga 17,14 liragacha qadrsizlangan. Bu lira qadrsizlanishining navbatdagi antirekordi hisoblanadi. Turk lirasi noyabr o‘rtalaridan kuchli qadrsizlana boshladi. Bu Turkiya prezidenti Rajab Toyyib Erdo‘g‘an markaziy bankni tayanch stavkasini 3 oy ichida 3 marta tushirgani uchun maqtagandan keyin yuz bergan. Lira qadrsizlanishi ortida 2 dekabrda Erdo‘g‘an moliya vaziri Lutfiy Alvonni iste’foga chiqardi.

Afg‘oniston BMTdagi vaqtinchalik vakilini tayinladi. Ushbu lavozimni Afg‘onistonning avvalgi hukumatida BMTdagi doimiy vakil bo‘lgan G‘ulom Isoqzoy o‘rniga Nosir Ahmad Faik egalladi. Bu haqda Afg‘onistonning BMTdagi vakolatxonasi Twitter’da ma’lum qildi. Ta’kidlanishicha, toliblar hukumati BMTda vakil tayinlagandan keyin Afg‘oniston vakolatxonasi BMT rahbariyati va xalqaro tashkilotga a’zo davlatlar bilan hamkorlikni rivojlantirish bo‘yicha sa’y-harakatlarini davom ettiradi. Avvalroq toliblar BMTga maktub yo‘llab, unda avvalgi hukumat tomonidan tayinlangan G‘ulom Isoqzoy BMTda Afg‘onistonni boshqa bildirmasligini ma’lum qilgan. O‘shanda toliblar BMTdagi vakil lavozimiga Muhammad Suhayl Shahin tayinlanganini aytishgan. Toliblar Afg‘onistonda hokimiyatni egallagach, Isoqzoy ularni bir necha marotaba BMTda tanqid qilgan. Jumladan, u toliblar tomonidan tashkil etilgan hukumatni inklyuziv deb bo‘lmasligini aytgan va ularni inson huquqlarini buzishda ayblagan.

O‘zbekistonda maktab o‘quvchilari uchun qishki ta’til 28 dekabrdan boshlanadi. Bu haqda Xalq ta’limi vazirligi xabar bermoqda. Qayd etilishicha, maktab o‘quvchilari uchun II chorakning so‘nggi kuni 27 dekabrga to‘g‘ri kelib, 28 dekabr kuni qishki ta’tilning ilk kuni sanaladi. «Ta’til 14 kalendar kun, ya’ni 2022 yil 10 yanvargacha davom etadi», deyiladi ma’lumotda. Vazirlik xabarida aytilishicha, maktablarda III chorak 2022 yil 11 yanvardan boshlanadi.

Kosovoga sud qarori bilan Daniyadan deportatsiya qilinishi lozim bo‘lgan xorijliklar jo‘natiladi. Daniya mamlakat jazoni ijro etish tizimini isloh qilish doirasida Kosovodan mahkumlar uchun 300ta o‘rinni ijaraga oladi. Bu haqda Daniya adliya vazirligi ma’lum qildi. Kosovoga sud qarori bilan Daniyadan deportatsiya qilinishi lozim bo‘lgan xorijliklar jo‘natiladi. "2025 yilga borib, qamoqxonalar sig‘imi 1000 o‘ringa qisqaradi. Biz Kosovodan mahbuslar uchun joylarni ijaraga olishga hamda qisqa va uzoq muddatli istiqbolda Daniya qamoqxonalaridagi o‘rinlar sonini oshirishga qaror qildik", - dedi adliya vaziri Nik Hekkerup. Qamoqxonalarni isloh qilish uchun 4 mlrd krona (530 mln yevro) ajratilgan. Hozirda aholisi 5,8 mln nafar bo‘lgan Daniyada 4 mingga yaqin mahkum jazo o‘tamoqda. Jazoni ijro etish muassasalari soni kamaymoqda, mahkumlar soni esa o‘smoqda. Ularning aksariyati besh yilgacha muddatga ozodlikdan mahrum etilgan.

MDH davlatlari vakillari Mintaqalararo va chegaraoldi hamkorlik kengashi yig‘ilishida Hamdo‘stlik davlatlari regionlarining birinchi forumini 2022 yilda O‘zbekistonda o‘tkazishga qaror qilishdi. Bu haqda MDH Ijroiya qo‘mitasi saytida ma’lum qilindi. Videoanjuman shaklida o‘tgan yig‘ilishda O‘zbekiston, Rossiya, Armaniston, Belarus, Qozog‘iston, Qirg‘iziston va Tojikiston vakillari ishtirok etgan. “Uchrashuv ishtirokchilari MDH davlatlarida mintaqalararo va chegaraoldi hamkorligining holatini, 2030 yilgacha hamkorlik konsepsiyasi ijrosini muhokama qilishdi va tashkilotning yangi konsepsiyasi loyihasini ko‘rib chiqishdi. Yig‘ilishda, shuningdek, MDH davlatlari regionlarining birinchi forumini o‘tkazish konsepsiyasi muhokama qilindi va uni 2022 yilda O‘zbekistonda o‘tkazishga qaror qilindi”, deb aytilgan xabarda. Mintaqalararo va chegaraoldi hamkorlik kengashi 2008 yil 10 oktyabrda tashkil etilgan.

AQShda 14 dekabrda Luiziana shtatidagi serqatnov avtomobil yo‘llaridan biriga vertolyot quladi. Vertolyotning qulashi yo‘lda ketayotgan mashinalardan birining kamerasida muhrlangan. Politsiyaning ma’lum qilishicha, Bell 407 rusumidagi vertolyot Bonnet-Karre-Spilvey ko‘prigi yonida qulagan va yonib ketgan. Vertolyotda uchuvchidan boshqa hech kim bo‘lmagan va u voqea oqibatida halok bo‘lgan. Halokat sababli avtomobil yo‘li orqali harakat qisman to‘sib qo‘yilgan. Bundan tashqari, vertolyot qulashi vaqtida elektr ta’minoti liniyasiga shikast yetkazgan va buning oqibatida yaqin orada yashovchi 20 mingga yaqin odam elektrsiz qolgan. AQSh fuqaro aviatsiyasi federal boshqarmasi halokat yuzasidan tergov o‘tkazadi.

Prezidentning “Raqobat muhitiga salbiy ta’sir ko‘rsatadigan to‘siqlarni bartaraf etish va tadbirkorlik faoliyati yo‘nalishlarini yanada kengaytirish chora-tadbirlari to‘g‘risida”gi qarori loyihasi e’lon qilindi. O‘zbekistonda rivojlangan mamlakatlar tajribasidan kelib chiqib, virtual uyali aloqa operatoridan foydalanishga ruxsat berish rejalashtirilmoqda. Shuningdek, baza stansiyalari qurmasdan mavjud aloqa operatorlaridan birining tarmog‘iga kirish imkoniyati berish ham ko‘zda tutilgan. Mobil aloqa xizmatlarni ko‘rsatish uchun litsenziya talablarini soddalashtirish, amaldagi to‘lov va soliq miqdorlarini qayta ko‘rib chiqish mo‘ljallangan. Bundan tashqari, ishlatilgan texnik moylarni to‘plash va qayta ishlash faqatgina bitta korxona tomonidan amalga oshirilishi mumkin bo‘lgan talab bekor qilinadi. Teng raqobat sharoitini yaratish va boshqa xo‘jalik yurituvchi sub’yektlarga ushbu faoliyat bilan shug‘ullanishga ruxsat berish nazarda tutilmoqda.

O‘zbekistonda so‘nggi ikki oy ichida issiqlik tizimida 27ta avariya sodir bo‘ldi. Aksariyat avariyalar sababi - elektr ta’minotidagi uzilishlar. Bu haqda AOKAda o‘tkazilgan brifingda Uy-joy kommunal xizmat ko‘rsatish vaziri o‘rinbosari Qurbon Tursunov ma’lum qildi. Qayd etilishicha, avariyalarning 7 tasi ko‘p qavatli uylarning ichki tizimida, 7 tasi issiqlik tarmoqlarida, 3 ta tabiiy gaz ta’minoti bosimining pasayishi va 10 ta elektr energiyasi ta’minoti uzilishi natijasida sodir bo‘lgan. Ma’lum qilinishicha, Toshkent shahridagi Ts-4 qozonxonasidagi uzilishdan boshqa sezilarli darajadagi avariya holatlari sodir bo‘lmadi. Hozirda barcha qozonxonalar bir maromda ishlayotgani aytildi. Bildirilishicha, bugungi kunda 505 ta qozonxona va 3 704 km issiqlik tarmoqlari orqali, 614 577 ta xonadondan iborat 13 366 ta ko‘p qavatli uylar va 1 885 ta ijtimoiy soha obektlari issiqlik energiyasi bilan ta’minlanmoqda.

O‘tgan yili Aliyev Ozarboyjon va Turkiya o‘rtasida transport yo‘lagini tashkil etish rejasi haqida gapirgan, mazkur yo‘lak Armaniston orqali o‘tishini aytgandi. Armaniston bosh vaziri Nikol Pashinyan va Ozarboyjon prezidenti Ilhom Aliyev Armanistonni Rossiya va Eron, Ozarboyjonni o‘z anklavi - Naxichevan avtonom respublikasi bilan bog‘laydigan temiryo‘l qurishga kelishib oldi. «Bryusseldagi uchrashuvda Yerasx—Julfa—Ordubad—Megri—Qoradiz temir yo‘lini qurishga kelishib oldik. Armaniston bu temiryo‘l orqali Eron va Rossiyaga, Ozarboyjon Naxichevanga chiqa oladi»,— dedi Pashinyan. Uning so‘zlariga ko‘ra, agarda Turkiya bilan ham kelisha olinsa, ushbu loyiha yanada kengayadi. O‘tgan yili Aliyev Ozarboyjon va Turkiya o‘rtasida transport yo‘lagini tashkil etish rejasi haqida gapirgan, mazkur yo‘lak Armaniston orqali o‘tishini aytgandi. Noyabr oxirlarida Pashinyan va Aliyev Sochida muloqot o‘tkazdi va chegara delimitatsiyasi borasida ikki tomonlama komissiya tuzishga kelishib oldi.

O‘zbekiston prezidentining Koreya Respublikasiga uch kunlik davlat tashrifi boshlandi. O‘zbekiston Respublikasi prezidenti Shavkat Mirziyoyev 16 dekabr kuni davlat tashrifi bilan Koreya Respublikasiga yetib bordi. Seul shahridagi aeroportda davlat rahbarini tantanali kutib olish marosimi bo‘ldi. Oliy martabali mehmon sharafiga faxriy qorovul saf tortdi, artilleriyadan to‘plar otildi. Samolyot oldida O‘zbekiston yetakchisini Koreya Respublikasi bosh vaziri o‘rinbosari Hong Nam Ki va boshqa rasmiy shaxslar kutib oldi. Sammitning asosiy tadbirlari - ikki tomonlama uchrashuv va muzokaralar 17 dekabr, juma kuni bo‘lib o‘tadi. Tashrif 18 dekabrga qadar davom etadi. Tashrif kun tartibidan O‘zbekiston-Koreya alohida strategik sheriklik munosabatlarini va ko‘p qirrali hamkorligini, eng avvalo, "yashil" iqtisodiyot, investitsiya va innovatsiyalar, raqamli texnologiyalar, ijtimoiy soha kabi ustuvor yo‘nalishlarda yanada kengaytirish masalalari o‘rin olgan.

O‘zbekiston prezidenti Shavkat Mirziyoyev Koreya Respublikasi prezidenti Mun Chje Inning taklifiga binoan 16 dekabr kuni davlat tashrifi bilan ushbu mamlakatga jo‘nab ketdi. Prezident matbuot xizmati xabariga ko‘ra, Seul shahrida oliy darajada uchrashuv va muzokaralar o‘tkazish, Janubiy Koreya parlamenti rahbariyati va yetakchi kompaniyalari vakillari bilan uchrashish ko‘zda tutilgan. Kun tartibidan O‘zbekiston-Koreya alohida strategik sheriklik munosabatlarini va ko‘p qirrali hamkorligini, eng avvalo, "yashil" iqtisodiyot, investitsiya va innovatsiyalar, raqamli texnologiyalar, ijtimoiy soha kabi ustuvor yo‘nalishlarda yanada kengaytirish masalalari o‘rin olgan.

Amerika kardiologlari uyushmasida televizorni me’yoridan ko‘p ko‘rish organizmning barvaqt qarishiga olib kelishi aytildi. Bu haqda Eat This, Not That! nashri ma’lum qildi. Kardiologlarning ta’kidlashicha, televizorni haddan ko‘p ko‘ruvchi o‘rta yoshli odamlarda miyaning kulrang moddasi hajmi kichrayib boradi, bu esa keksa yoshda aqliy qobiliyatlar buzilishiga olib keladi. Bundan tashqari, Kolumbiya universiteti qoshidagi Irving tibbiy markazi nevrologi Priya Paltaning aytishicha, televizorni xush ko‘ruvchilar kamharakat hayot tarzi olib borishadi, bu ham salomatlikka salbiy ta’sir ko‘rsatadi. Shuningdek, qarishni jadallashtiruvchi yana bir omil – uyqu rejimiga amal qilmaslik hisoblanadi. Agar kuniga 8 soatdan kam uxlansa, unda miyaning kognitiv funksiyalari sezilarli kamayadi. Bunda organizmga yetkaziladigan zarar 4-7 yil oldinroq qarishga teng.

Qashqadaryo viloyati G‘uzor tumanida 42 yoshli erkak ko‘chadan o‘lik holda topilgan. Bosh prokuratura matbuot kotibi hodisa yuzasidan tekshirish olib borilayotganini ma’lum qildi. Joriy yil oktyabr oyida G‘uzor tumanida yashovchi fuqaro ko‘chadan o‘lik holda topilgan. Marhumning yaqinlari u o‘ldirilganini aytmoqda. Bosh prokuratura matbuot kotibi marhum bilan sodir bo‘lgan holatga aniqlik kiritish maqsadida G‘uzor tumani prokuraturasi tomonidan qo‘shimcha ravishda tergovga qadar tekshirish harakatlari olib borilayotganini bildirdi. «Qashqadaryo viloyati prokuraturasi tomonidan tekshirish ustidan nazorat o‘rnatilgan. Natijasi haqida xabar qilinadi», deyiladi Bosh prokuratura matbuot kotibining xabarida.

Joriy yilning 2 noyabr kuni Prezident Shavkat Mirziyoyev rahbarligida o‘tkazilgan videoselektorda xayrli tashabbus ilgari surildi. Davlat rahbari «Yashil makon» umummilliy loyihasini amalga oshirishni taklif qildi. Shundan so‘ng mamlakat bo‘ylab ushbu tashabbus keng qo‘llab-quvvatlandi va barcha korxona-tashkilotlar, fuqarolar ham bu maqsadga o‘z hissasini qo‘shdi. “Koson DMQQ” mas’uliyati cheklangan jamiyati «dolzarb 40 kunlik» doirasida chora-tadbirlarini belgilab oldi. Jamiyat kasaba uyushmasining yig‘ilish bayoniga asosan korxona va unga qarashli filiallar hududida hashar yo‘li bilan mevali-manzarali ko‘chatlar ekildi. Loyiha doirasida “Koson DMQQ” mas’uliyati cheklangan jamiyati tomonidan Koson, G‘uzor, Muborak va Qarshi tumanlaridagi hududlarda ko‘chatlar ekildi. Hududlarda jami 1736 ta daraxt ko‘chatlari ekilib, nihollar parvarishiga mas’ul xodimlar biriktirildi. “Koson DMQQ” mas’uliyati cheklangan jamiyati Ⓣ

AQSh davlat kotibi Entoni Blinken Janubi-sharqiy Osiyo davlatlari bo‘ylab turnesini uning delegatsiyasiga hamrohlik qilgan jurnalistlardan birida koronavirus aniqlangani sababli bekor qilishiga to‘g‘ri keldi. Bu haqda davlat departamenti matbuot kotibi Ned Prays bayonotiga tayanib OAV xabar berdi. AQSh delegatsiyasi Malayziyada bo‘lganda jurnalistda koronavirus borligi tasdiqlangan va shundan keyin u ihotalangan. Praysning ta’kidlashicha, koronavirus tarqalishi xavfini kamaytirish uchun safarni bekor qilishga qaror qilingan. Blinken ushbu vaziyat sababli Tailandga safarini qoldirgan. U bu haqda 16 dekabrda uchrashishi kerak bo‘lgan Tailand tashqi ishlar vaziriga ma’lum qilgan va bundan afsuslanish bildirgan. Bundan oldin AQSh delegatsiyasi Indoneziyada bo‘lgan.

Google xodimlarning ofisga qaytishini va «kompaniya binosiga kiradigan har bir shaxs to‘liq emlangan bo‘lishi»ni talab qilmoqda. Google 150 ming nafar xodimini emlanmagan xodimlar ishdan bo‘shatilishi to‘g‘risida xabardor qildi, deb xabar berdi CNBC. Qayd etilishicha, xodimlar kompaniyaning ichki tizimiga emlanganini tasdiqlovchi hujjatni joylashtirishi lozim. 2022 yil 18 yanvargacha bu talabni bajarmaganlar «haq to‘lanadigan 30 kunlik ma’muriy» hamda olti oygacha davom etadigan haq to‘lanmaydigan ta’tilga chiqariladi. Ushbu muddatdan so‘ng emlanmagan xodim ishidan butkul ayriladi. Google xodimlarning ofisga qaytishini va «kompaniya binosiga kiradigan har bir shaxs to‘liq emlangan bo‘lishi»ni talab qilmoqda. «Emlanish bo‘yicha talablarimiz ishchilarimiz xavfsizligini va servislarimiz uzluksiz ishlashini ta’minlashning muhim usullaridan hisoblanadi», — dedi kompaniya vakili.

Buxoro viloyatining Jondor tumanida 13 yoshli maktab o‘quvchisi 20 yoshli qarindoshidan farzandli bo‘ldi. Homilador o‘quvchi qiz 13 dekabr kuni farzandli bo‘lgan. Hozirda bola sog‘lom va shifokorlarning nazorati ostida ekanligi aytilmoqda. Bosh prokuratura matbuot kotibi Hayot Shamsuddinovning ma’lum qilishicha, holat yuzasidan 30 noyabr kuni Jinoyat kodeksining 128-moddasi (16 yoshga to‘lmagan shaxs bilan jinsiy aloqa qilish) bilan jinoyat ishi qo‘zg‘atilgan hamda gumondor shaxs tergovga jalb qilingan.

Rossiyaning Caviar brendi iPhone 13 Pro va Pro Max smartfonlarining o‘q o‘tkazmaydigan Stealth 2.0 versiyalarini taqdim etdi. Stealth 2.0 kolleksiyasiga smartfonlarning Black va Titanium versiyalari kirgan. Ta’kidlanishicha, zirhga ega smartfonlar to‘pponchadan otilgan o‘qqa bardosh bera oladi. Black versiyasi zirhli texnika va jangovar vertolyotlar ishlab chiqishga ixtisoslashgan “TsIT” korxonasi tomonidan ishlab chiqariladigan BR-2 sinfidagi o‘q o‘tkazmaydigan zirhga ega. Ushbu modelda kameralar bloki yo‘q. Titanium modeli esa zarbalarga bardoshli titandan tayyorlangan bo‘lib, unda barcha kameralar mavjud. Ta’kidlanishicha, Black va Titanium modellaridan 99 donadan ishlab chiqariladi. 128 Gb doimiy xotiraga ega iPhone 13 Pro negizidagi Black modeli 379 ming rubl, Titanium esa 374 ming rubldan sotuvga chiqariladi. 1 Tb xotiraga ega iPhone 13 Pro Max Black va Titanium esa mos ravishda 484 ming va 479 ming rubldan sotiladi.

Endilikda mazkur bog‘chalar o‘z faoliyatini tiklashlari uchun issiqlik tizimini sozlashlari kerak bo‘ladi. O‘zbekistondagi 931 ta nodavlat bolalar bog‘chalari kuz-qish mavsumiga tayyorgarligi yetarli darajada bo‘lmagani sababli o‘z faoliyatini vaqtinchalik to‘xtatdi. Bu haqda Maktabgacha ta’lim vazirligi axborot xizmati rahbari Mavluda Asqarxo‘jayeva xabar berdi. Ma’lum qilinishicha, vazirlik vakillaridan iborat ishchi guruh joylarda 2021-2022 yillar kuz-qish mavsumida barqaror ishlashga tayyorlash bo‘yicha nazorat ishlari olib borgan. Natijada issiqlik tizimlarida muammolar bo‘lgan bog‘chalar faoliyati vaqtincha to‘xtatilgan. Xususan, Toshkent viloyatida 10 ta nodavlat MTT kuz-qish mavsumiga tayyorgarligi yetarli darajada bo‘lmagani uchun yopilgan. “Ular o‘z faoliyatini tiklashlari uchun issiqlik tizimini sozlashlari darkor, kamchiliklar bartaraf etilganidan so‘ng yana qayta faoliyatini tiklaydi”, deydi vazirlik vakili.

Nashrning yozishicha, Maskning sa’y-harakatlari tufayli yirik avtomobil ishlab chiqaruvchilar transportning ekologik turlarini ishlab chiqarishga faol mablag‘ kirita boshladi. Britaniyaning Financial Times gazetasi milliarder, Tesla va SpaceX kompaniyalari asoschisi Ilon Maskni «Yil insoni» deb e’lon qildi. U «avtomobilsozlik sanoatida elektromobillar ishlab chiqarishga tarixiy o‘tishni amalga oshirish» borasidagi sa’y-harakati uchun ana shunday e’tirofga sazovor bo‘ldi. Gazetaning e’tibor qaratishicha, Maskning sa’y-harakatlari tufayli yirik avtomobil ishlab chiqaruvchilar ham transportning ekologik turlarini ishlab chiqarishga faol mablag‘ kirita boshladi. «Uzoq vaqt davomida avtosanoat vakillari Tesla’ni va meni ahmoq va yolg‘onchi deb atashdi. Ular elektromobillar ishlamaydi deyishdi», —dedi Tesla asoschisi nashrga bergan intervyusida. Avvalroq Time jurnali Ilon Maskni «Yil insoni» deb e’lon qilgandi.

Malayziya janubida kema halokatga uchrashi oqibatida kamida 10 kishi halok bo‘ldi. Bu haqda Johar shtati o‘t o‘chirish va qutqaruv boshqarmasi vakili ma’lum qildi. Bundan tashqari, 29 kishi bedarak yo‘qolgan. “15 dekabr ertalab 4 ayol va 6 erkakning jasadi topildi, 19 kishi qutqarib olindi”, deb boshqarma vakilining so‘zlarini keltirib o‘tgan The Star nashri. Dengiz xavfsizligini ta’minlash agentligi boshlig‘i Hisham Zakariyoning ta’kidlashicha, Malayziya suv hududlariga noqonuniy kirgan kemada noqonuniy migrantlar bo‘lgani taxmin qilinmoqda. Halokatning qolgan tafsilotlari noma’lum.

Ikki nafar politsiyachi qutidagi bomba portlashi natijasida halok bo‘lgan. Kolumbiyaning Kukuta shahridagi aeroportda ikki marta portlash sodir bo‘lishi oqibatida uch kishi halok bo‘ldi. Bu haqda Tiempo nashri xabar berdi. Xabarga ko‘ra, uchish-qo‘nish maydoni yaqinida noma’lum erkak o‘zini portlatgan. Portlashdan so‘ng shubhali qutini ko‘zdan kechirmoqchi bo‘lgan ikki nafar politsiyachi qutidagi bomba portlashi natijasida halok bo‘lgan. Mahalliy hokimiyatning ta’kidlashicha, portlashlar ortida terrorchilar turibdi. Aeroport faoliyati vaqtincha to‘xtatilgan.

Haitida benzin olib ketayotgan transport vositasining portlashi oqibatida 50dan ko‘proq odam halok bo‘ldi, o‘nlab odamlar jarohat oldi. Bu haqda Associated Press axborot agentligi xabar berdi. Fojia Kap-Aiten shahrida yuz bergan. Ma’lumotlarga ko‘ra, 14 dekabrga o‘tar kechasi benzovoz haydovchisining mototsiklchi bilan to‘qnashuvdan qochishga urinishi vaqtida yo‘l-transport hodisasi yuz berib, yuk mashinasi ag‘darilib ketgan. Shundan keyin voqea guvohlari fursatdan foydalanib, benzovozdan benzin olishga tushib ketgan. Shu vaqtda benzovoz portlagan. Buning oqibatida chiqqan yong‘in yaqin oradagi binolarga ham o‘tgan. Yong‘inni bartaraf etish uchun bir necha soat talab etilgan. Mamlakat bosh vaziri Ariel Anri halok bo‘lganlar yaqinlariga hamdardlik bildirgan va fojia yuz bergan hududda uch kunlik motam e’lon qilinishini ma’lum qilgan.

Qayd etilishicha, BYD 600 ming dona elektromobil va 600 ming dona gibrid avtomobil sotishni rejalashtirgan. Investor Uorren Baffet qo‘llab-quvvatlaydigan Xitoyning BYD kompaniyasi kelgusi yilda 1,2 mln donagacha elektromobil sotmoqchi. Bu haqda CnEVPost xabar berdi. Kompaniya mazkur rejasi haqida investorlar bilan o‘tkazilgan konferens-qo‘ng‘iroq chog‘ida ma’lum qilgan. Qayd etilishicha, BYD 600 ming dona elektromobil va 600 ming dona gibrid avtomobil sotishni rejalashtirgan. Xitoyda kelasi yilda elektromobillar sotuvi hajmi 4,5–5 mln donani tashkil etishi prognoz qilingan. Agar BYD o‘z maqsadiga erishsa, uning bozordagi ulushi 25 foizgacha oshadi. Avvalroq Xitoy kompaniyasi Farg‘onada uch modeldagi elektromobillar ishlab chiqarishi haqida xabar qilingandi. O‘zbekiston davlat statistika qo‘mitasining ma’lumotlariga ko‘ra, 2021 yilning 10 oyida O‘zbekistonga Xitoydan 551 dona elektromobil olib kirilgan.

Chovusho‘g‘luning so‘zlariga ko‘ra, tomonlar o‘zaro munosabatlarni yaxshilash jarayoni uchun vakillar tayinlashni ko‘zda tutmoqda. Turkiya va Armaniston charter reyslarini tiklaydi, deb ma’lum qildi Turkiya tashqi ishlar vaziri Mavlut Chovusho‘g‘lu. Bu haqda TRT Haber telekanali xabar bermoqda. «Biz Armaniston poytaxti Yerevanga charter reyslarini boshlaymiz», dedi Chovusho‘g‘lu. Uning qo‘shimcha qilishicha, tomonlar o‘zaro munosabatlarni yaxshilash jarayoni uchun vakillar tayinlashni ko‘zda tutmoqda. Chovusho‘g‘lu Turkiya Armaniston yo‘nalishidagi barcha qadamlarini Ozarboyjon bilan muhokama qilishini ta’kidladi. Armaniston va Turkiya o‘rtasidagi chegara 1993 yildan buyon yopiq, deb yozadi RBK. Ikki davlat o‘rtasidagi munosabatlarni yaxshilashga urinish 2008 yilda, Armanistonga Serj Sargsyan prezident bo‘lganida boshlangan.

U shu bilan birga, Xitoyning «tajovuzkor» harakatlari Janubiy Xitoy dengizidagi kemalar xavfsizligiga tahdid solayotgani va savdoga ziyon keltirishi mumkinligini qayd etdi. AQSh va Xitoy o‘rtasida nizo yuz beradigan bo‘lsa, buning oqibatlari halokatli bo‘ladi, dedi AQSh davlat kotibi Entoni Blinken. «O‘tgan oyda prezident Bayden XXR raisi Si Tszinpinga mamlakatlarimiz o‘rtasidagi raqobat nizoga aylanmasligi uchun mas’ulligimizni aytdi. Biz bu mas’uliyatga jiddiy yondashamiz», — dedi u Jakartaga tashrifi chog‘ida. Blinken ikki davlat o‘rtasidagi nizo oqibatlari «barcha uchun halokatli» bo‘lishini aytdi. U shu bilan birga, Xitoyning «tajovuzkor» harakatlari Janubiy Xitoy dengizidagi kemalar xavfsizligiga tahdid solayotgani va savdoga ziyon keltirishi mumkinligini qayd etdi. Bayden oktyabrda Xitoy Tayvanga hujum qiladigan bo‘lsa, Vashington orolni himoya qilishga tayyorligini aytgandi. Xitoy AQShning Tayvanga nisbatan munosabatini xavfli deb hisoblamoqda.

Eng qimmat ofislar reytingida Nyu-Yorkdagi Midtaun Hongkong bilan birgalikda birinchi o‘rindan joy oldi. Ofis ijarasi qimmatligi bo‘yicha dunyoda Hongkong va Nyu-York yetakchi. Bu haqda JLL kompaniyasining jahon premial ofislari tadqiqotida ma’lum qilindi. Qayd etilishicha, 2021 yilda eng qimmat ofislar reytingida Nyu-Yorkdagi Midtaun Hongkong bilan birgalikda birinchi o‘rindan joy oldi. Bu shaharlarda joylashgan ofisning bir kvadrat metri uchun yiliga 2900 dollar to‘lashga to‘g‘ri keladi. Pekindagi moliyaviy ko‘cha ro‘yxatda ikkinchi pog‘onani egalladi. Bu yerda bir kvadrat metr ofis ijarasi yiliga 2200 dollarga teng. Keyingi o‘rinlarni Londondagi Vest-End (bir kvadrat metr uchun yiliga 2100 dollar) va Kremniy vodiysi egalladi (1900 dollar).

Sergeli tumanidagi «Do‘stlik-1» dahasida yo‘lovchi avtobusda yong‘in chiqdi. Jabrlanganlar yo‘q. 14 dekabr kuni kunduzi Toshkent shahri Sergeli tumanidagi «Do‘stlik-1» dahasida 47-yo‘nalish bo‘yicha harakatlangan Mercedes-Benz rusumli yo‘lovchi avtobus yonib ketdi. Bu haqda FVV matbuot xizmati xabar bermoqda. «14 dekabr kuni soat 15:21da Toshkent shahar Sergeli tumani «Do‘stlik-1» dahasida 47-yo‘nalish bo‘yicha harakatlanayotgan Mercedes rusumli avtobusda yong‘in sodir bo‘lgani to‘g‘risida tuman FVBga xabar kelib tushgan. Shunga ko‘ra, 2 ta yong‘in-qutqaruv ekipaji soat 15:25 da voqea joyiga yetib borib, yong‘in soat 15:34 da o‘chirilgan. Yong‘in oqibatida avtobusning orqa salon qismi yonib, zararlangan. Hodisa oqibatida jabrlangan va halok bo‘lganlar yo‘q», deyiladi xabarda. Hozirda mutaxassislar tomonidan yong‘in sababi va keltirilgan moddiy zarar miqdori aniqlanmoqda.

Yyens Stoltenberg 2000-2001 va 2005-2013 yillarda Norvegiya bosh vaziri bo‘lgan. 2014 yil 1 oktyabrdan NATOga rahbarlik qilib kelmoqda. NATO bosh kotibi Yyens Stoltenberg Norvegiya markaziy banki rahbarligiga o‘tkaziladigan tanlovda qatnashish uchun ariza berdi. Bu haqda Norvegiya hukumati saytida xabar qilindi. «Markaziy bank rahbari lavozimiga 22 kishi ariza topshirdi. Ariza topshirish muddati 9 dekabr kuni yakunlandi», — deyiladi xabarda. Ushbu lavozimga tayinlanish uchun ariza berganlar orasida Stoltenberg ham bor. Yyens Stoltenberg 2000-2001 va 2005-2013 yillarda Norvegiya bosh vaziri bo‘lgan. 2014 yil 1 oktyabrdan NATOga rahbarlik qilib kelmoqda. Uning vakolati 2022 yil 30 sentyabrda tugaydi.

Bolgariyada 14 noyabrda o‘tgan muddatdan oldin parlament saylovlarida g‘alaba qozongan “O‘zgarishlarni davom ettiramiz” koalitsiyasi yetakchilaridan biri, 41 yoshli Kiril Petkov mamlakatning yangi bosh vaziri etib saylandi. Uning nomzodini parlamentdagi ovoz berishda 134 deputat qo‘llab-quvvatladi, 104 deputat qarshi chiqdi. Parlament Petkovni yangi bosh vazir etib saylagandan keyin u taklif qilgan hukumat tarkibini ham qo‘llab-quvvatlagan. Hukumatda 10ta vazirlik lavozimini “O‘zgarishlarni davom ettiramiz” koalitsiyasi, 4ta lavozimni Bolgariya sotsialistik partiyasi va “Shunday xalq bor” partiyasi, yana 3ta lavozimni “Demokratik Bolgariya” koalitsiyasi vakillari egallaydi.

Taxtaqoracha dovoni avtomobil harakati uchun qayta ochildi. Bu haqda Favqulodda vaziyatlar vazirligi xabar bermoqda. Kecha, 13 dekabr kuni Taxtaqoracha dovonida tinimsiz qor yog‘ishi oqibatida yo‘lning yuza qismida muzlamalar hosil bo‘lganligi bois, dovon avtomobillar harakati uchun vaqtincha yopilgan edi. Favqulodda vaziyatlar vazirligi boshchiligida tegishli tashkilotlarning xodimlari tomonidan olib borilgan zaruriy tadbirlar natijasida bugun, 14 dekabr kuni soat 08:20da Taxtaqoracha dovoni avtomobil harakati uchun qayta ochildi.

O‘zbekistondagi bir nechta tijorat banklarida 14 dekabr, seshanba kuni ertalab yana dollar kursi ko‘tarildi. Bir qator banklarda dollar olish 10 760 - 10 820 so‘mdan, sotish 10 880 so‘mdan taklif etilmoqda. Bu navbatdagi maksimal ko‘rsatkich. So‘nggi marta banklarda dollar kursi kecha jiddiy ko‘tarilgandi. 13 dekabr kuni 1 AQSh dollarining sotish kursi 10 860 so‘mni tashkil qildi. 13 dekabr kuni Markaziy bank xorijiy valutalarning so‘mga nisbatan yangi rasmiy kurslarini e’lon qildi. Ushbu almashuv kurslari bugundan kuchga kirdi. Unga ko‘ra, bir dollar 10 826 so‘m 29 tiyinni tashkil qildi.

Xitoylik erkak Tesla va SpaceX kompaniyalari asoschisi, amerikalik tadbirkor Ilon Maskka o‘xshashligi bilan internetda mashhur bo‘lib ketdi. U milliarderga shunchalik o‘xshashki, ko‘pchilik foydalanuvchilar uni Maskning egizi deb ham o‘ylagan. Maskning qiyofadoshi Tesla mashinasiga o‘tirayotganda videoga olingan. Xitoylik Maskka “bir tomchidek” o‘xshash bo‘lishidan tashqari, uning mimikasini ham o‘xshata oladi. Erkak videoda uni tasvirga olayotgan kishiga xitoychada gapiradi. Maskning qiyofadoshi videosi ijtimoiy tarmoqlarda paydo bo‘lgach, tezda ommalashib ketdi. Odamlar ikki begona kishi o‘rtasida bunday o‘xshashlik bor bo‘lishi mumkinligiga ishonishmayapti. “Xitoyda hamma narsani topish mumkin”, deb hazil izoh qoldirgan foydalanuvchilardan biri. Avvalroq Time nashri Maskni “Yil insoni” deb topgandi.

Dovonda qor yog‘ishi sababli avtotransport vositalarining harakati vaqtincha to‘xtatildi. 13 dekabr kuni soat 14:00 dan Qashqadaryo viloyatining Kitob tumanidan o‘tgan M-39 avtomobil yo‘lining Taxtaqoracha dovoni avtomobillar harakati uchun vaqtincha yopildi. Bu haqda Favqulodda vaziyatlar vazirligi Kun.uz’ga ma’lum qildi. Qayd etilishicha, M-39 avtomobil yo‘lining dovon qismida tinimsiz yog‘gan qor oqibatida yo‘lning yuza qismida muzlamalar hosil bo‘lgan. Shu bois yo‘lni yopishga to‘g‘ri kelgan. Ayni paytda FVV rahbarligida tegishli tashkilotlarning mutaxassislari tomonidan vaziyat oqibatlarini bartaraf etish borasida ishlar bajarilmoqda.

Qonun loyihasida aytilishicha, ish beruvchi haftasiga 32 soatdan ortiq har qanday mehnat uchun ish vaqtidan tashqari mehnat sifatida haq to‘laydi. AQSh vakillar palatasi a'zosi Mark Takano kongressdagi 100dan ortiq kishidan iborat «Progressiv  guruh» uning haftalik ish vaqtini 40 soatdan 32 soatga qisqartirish to‘g‘risidagi tashabbusini rasman qo‘llab-quvvatlaganini  ma'lum qildi. Bu haqda The Hill xabar bermoqda. Qonun loyihasi doirasida 40 soatlik ish haftasi butunlay bekor qilinmaydi, ammo ish beruvchi haftasiga 32 soatdan ortiq har qanday mehnat uchun ish vaqtidan tashqari mehnat sifatida haq to‘laydi. «Millionlab odamlarni masofadan ishlashga majbur qilgan ikki yillik pandemiyadan so‘ng odatdagi hayotga qayta olmaymiz, chunki «odatiy ish» deyilgan narsa aslida ish bermayapti», — dedi Takano. Avvalroq Birlashgan Arab Amirliklarida haftalik ish vaqti qisqartirilgandi. Ma'lumot berilishicha, endilikda BAAda shanba va yakshanba hamda juma ish kunining yarmi dam olish kunlari bo‘ladi.

Kasallikka eng ko‘p chalinganlar AQShda – 50 mln 801 ming 455 kishi. Dunyo bo‘yicha koronavirus yuqtirish holatlari soni 270 mln 509 mingdan oshdi. Bu haqda Worldometers xabar bermoqda. Pandemiya boshlanganidan buyon 243 mln 299 mingdan ziyod bemor kasallikdan sog‘aygan, 5 mln 324 ming 275 kishi vafot etgan. Kasallikka eng ko‘p chalinganlar AQShda – 50 mln 801 ming 455 kishi. Ikkinchi o‘rinda 34 mln 697 ming 860 ta holat bilan Hindiston turibdi. Braziliyada 22 mln 189 ming 867 ta holat qayd etilgan. Koronavirusdan o‘limlar soni bo‘yicha ham AQSh (817 ming), Braziliya (616,9 ming) va Hindiston (475,6 ming) yuqori uchtalikdan joy olgan.

Yuk avtomobillari importi 1 674 taga oshgan. Bu haqda Davlat statistika qo‘mitasi ma’lumotlarida aytiladi. Qo‘mita xabariga ko‘ra, 2021 yilning yanvar-oktabr oylarida O‘zbekistonga 19 ta xorijiy davlatlardan qiymati 230,5 mln AQSh dollariga teng bo‘lgan 5 085 ta yuk avtomobillari import qilingan. Yuk avtomobillari importi o‘tgan yilning mos davri bilan solishtirilganda 1 674 taga oshgan. O‘zbekiston 10 oyda yuk avtomobillarini eng ko‘p import qilgan davlatlar quyidagicha: Xitoy — 3954 ta; Rossiya — 787 ta; Belarus — 90 ta; Litva — 74 ta; Koreya — 40 ta. 10 oyda 3257 dona yuk avtomobillari ishlab chiqarilgan. O‘zbekistonda aholiga tegishli bo‘lgan 168 810 ta yuk avtomobillari bor.

Dushanba kuni Toshkentda O‘zbekiston va AQSh o‘rtasidagi Strategik sheriklik muloqotining birinchi majlisi bo‘lib o‘tadi. Bu haqda O‘zbekiston Tashqi ishlar vazirligi matbuot xizmati xabar berdi. “Oliy darajadagi erishilgan kelishuvlarga muvofiq, 2021 yil 13 dekabr kuni Toshkent shahrida O‘zbekiston Respublikasi va Amerika Qo‘shma Shtatlari o‘rtasidagi Strategik sheriklik muloqotining birinchi (inauguratsion) majlisi bo‘lib o‘tadi”, deyiladi ma'lumotda. Qayd etilishicha, O‘zbekiston Respublikasi delegatsiyasiga tashqi ishlar vaziri Abdulaziz Komilov rahbarlik qiladi. “Amerika tomonidan AQSh davlat kotibining Janubiy va Markaziy Osiyo masalalari bo‘yicha yordamchisi Donald Lu boshchiligidagi delegatsiya ishtirok etishi kutilmoqda”, deyiladi xabarda.

Toshkent shahar IIBB boshlig‘i general-mayor Aziz Toshpo‘latov, joriy yil 11 oylik ish natijalari bo‘yicha tanqidiy ruhda yig‘ilish o‘tkazdi. Poytaxt IIBB xabariga ko‘ra, yig‘ilish davomida jinoyatchilikka qarshi kurashish va huquqbuzarliklarni barvaqt oldini olishda qator kamchiliklarga yo‘l qo‘ygani uchun Chilonzor tumani IIO FMB boshlig‘ining birinchi o‘rinbosari, huquqbuzarliklar profilaktikasi bo‘yicha o‘rinbosari, Yangihayot va Shayxontohur tumanlari IIO FMB boshliqlarining huquqbuzarliklar profilaktikasi bo‘yicha o‘rinbosarlari egallab turgan lavozimidan ozod etildi. Sergeli tumani IIO FMB boshlig‘i, uning birinchi o‘rinbosari, huquqbuzarliklar profilaktikasi bo‘yicha hamda jamoat tartibini saqlash bo‘yicha o‘rinbosarlari intizomiy jazoga tortildi. Tumanda ijobiy ko‘rsatkichlarga erishgan va namunaviy xizmat olib borayotgan Mirzo Ulug‘bek va Yashnobod tumanlari IIO FMB boshliqlariga tashakkur e’lon qilindi.

Toshkent viloyati hokimi chekka mahallalarga prezident qaror va farmoyishlarining 30 foizi ham yetib bormayotganini aytdi. Toshkent viloyati hokimi vazifasini bajaruvchi Zoyir Mirzayev Ohangaron shahar faollari va jamoatchilik bilan muloqot o‘tkazmoqda. Viloyat hokimligi xabariga ko‘ra, uchrashuvda hudud rahbari ohangaronlik yoshlardan tanlab olinayotgan hokim yordamchilariga bildirilayotgan ishonch haqida gapirdi. “Hududlarda yechilmay qolgan masalalar ko‘p. Chekka mahallalarga prezidentimizning qaror va farmoyishlarining 30 foizi ham yetib bormayapti. Ayrim tuman hududlarida aholi uchun yetarli sharoit yaratilmagan. Muayyan muammolarga yechim topishda mazkur yangi vazifa egalari — hokim yordamchilarining hissasi katta bo‘lishi kerak”, degan Zoyir Mirzayev. Qayd etilishicha, hokim yordamchilari o‘zlari biriktirilgan mahallalarda yurib, turli yo‘nalishda to‘garaklar tashkil etishga ham e'tibor qaratishi lozim.

O‘zbekistondagi bir nechta tijorat banklarida 13 dekabr, dushanba kuni ertalab dollar kursi ko‘tarildi. Bir qator banklarda dollar olish 10 760 - 10 800 so‘mdan, sotish 10 860 so‘mdan taklif etilmoqda. Bu yangi maksimal ko‘rsatkich. So‘nggi marta banklarda dollar kursi 10 dekabr kuni ko‘tarilgandi. O‘shanda 1 AQSh dollarining sotish kursi 10 850 so‘mni tashkil qilgan. O‘tgan hafta, 10 dekabr kuni Markaziy bank xorijiy valutalarning so‘mga nisbatan yangi kurslarini e’lon qildi. Ushbu almashuv kurslari bugun, 13 dekabr kunidan kuchga kirdi. Unga ko‘ra, bir dollar 10 807 so‘m 48 tiyinni tashkil qildi.

Davlat dasturlari ijrosi ustidan nazoratni kuchaytirish bo‘yicha prezident qarori qabul qilindi. Adliya vazirligi xabariga ko‘ra, qaror bilan Bosh prokuratura tuzilmasida qurilish sohasida qonunchilik ijrosi ustidan nazorat bo‘limi tashkil etilmoqda. Shuningdek, xatlovdan o‘tkazilgan obektlarning, shu jumladan kadastr raqami hamda pasportini o‘z ichiga olgan yagona elektron ma’lumotlar bazasini shakllantirish tizimi yaratiladi. 2022 yil 1 iyungacha ta’lim, sog‘liqni saqlash, madaniyat, sport va boshqa sohalar uchun yangi zamonaviy idoraviy qurilish normalari joriy etiladi. Loyihalar tashabbuskorlari faoliyatida “Budjet nazorati” elektron dasturidan foydalanish imkoniyati yaratiladi.

Samarqand viloyati Urgut tumanida sodir bo‘lgan yo‘l-transport hodisasida piyoda vafot etgan. Bu haqda viloyat IIB axborot xizmati xabar bermoqda. Ma'lum qilinishicha, joriy yil 28 noyabr kuni soat 6:30larda davlat ahamiyatiga ega bo‘lgan 4R-50 Toyloq-Urgut avtomobil yo‘lining Urgut tumani A'loxotin mahallasi hududidan o‘tgan 21-kilometrida odam o‘limi bilan bog‘liq yo‘l-transport hodisasi sodir bo‘lgan. Nexia-3 haydovchisi tez harakatlanib borayotib, yo‘lni kesib o‘tayotgan piyodani urib yuborgan. Oqibatda piyoda og‘ir tan jarohatlari olib, shifoxonada vafot etgan. Qayd etilishicha, Urgut tuman IIB YHXB tomonidan hodisa yuzasidan surishtiruv olib borilmoqda.

Surxondaryo viloyati Uzun tumanida sodir bo‘lgan yo‘l-transport hodisasida yo‘lovchi vafot etgan. Bu haqda viloyat IIB YHXB axborot xizmati xabar bermoqda. Ma'lum qilinishicha, 2021 yil 10 dekabr kuni davlat ahamiyatiga ega bo‘lgan 4R-101 avtomobil yo‘lida odam o‘limi bilan bog‘liq yo‘l-transport hodisasi sodir bo‘lgan. Bobotog‘-Uzun tumani markazi yo‘nalishida harakatlanib kelayotgan Isuzu yuk mashinasi va Nexia mashinasi o‘zaro to‘qnashgan. Oqibatda Nexia'da yo‘lovchi sifatida kelayotgan fuqaro og‘ir tan jarohatlari olib, voqea joyida vafot etgan. Dastlabki surishtiruvda aniqlanishicha, mazkur YTHga Isuzu yuk mashinasi haydovchisining qayrilib olish uchun harakatlanib Nexia'ning yo‘liga chiqib ketgani sabab bo‘lgan. Qayd etilishicha, hozirda Uzun tumani IIB YHXB tomonidan hodisa yuzasidan surishtiruv harakatlari olib borilmoqda.

Bahodir Jalolov professional boksdagi 9-jangida ham nokaut bilan g‘alaba qozondi. BAAning Dubay shahrida professional boks kechasi bo‘lib o‘tdi. Super og‘ir vaznda o‘zbekistonlik Bahodir Jalolov kolumbiyalik Xulio Sezar Kalimenoga (5 jang, 4 g‘alaba, 1 mag‘lubiyat) qarshi ringga ko‘tarilib, 8 raundga mo‘ljallangan jangning 37-soniyasidayoq raqibini nokautga uchratdi. Shu tariqa, surxondaryolik bokschi professional boksdagi 9-jangini ham nokautli g‘alaba bilan yakunladi. Jangdan so‘ng Jalolov o‘z fikrlari bilan o‘rtoqlashdi: «Alhamdulillah, g‘alaba qozondim. Bundan keyingi janglarda ham o‘zbekistonlik muxlislarni xursand qilaman.  Keyingi raqibning ahamiyati yo‘q. Chempionlarga qarshi jang qilishga ham tayyorman. Usikmi, Joshuami, Tayson-Fyurimi — farqi yo‘q. Maqsadim — ushbu vazndagi 4ta kamarni ham O‘zbekistonga olib ketish». Ma'lumot uchun, Bahodir Jalolov so‘nggi jangini 2021 yil 3 aprelda latviyalik Kristaps Zutisga qarshi o‘tkazgandi.

Kentukki gubernatori mazkur tornadoni shtat tarixidagi eng vayronkor deb atadi. AQShning Kentukki shtatida kamida 70 kishi tornado qurboni bo‘ldi. Bu haqda shtat gubernatori Endi Beshir ma'lum qildi, deb xabar bermoqda The Assosiated Press. «Ertalab 50 kishi halok bo‘lgani haqidagi ma'lumotga ega bo‘lgandik, hozirda qurbonlar soni 70 nafarga yetdi. Halok bo‘lganlar soni 100 nafargacha yetishi mumkin», — dedi Beshir. Kentukki gubernatori mazkur tornadoni shtat tarixidagi eng vayronkor deb atadi. Prezident Jo Bayden jabrlanganlarga yordam berilishini va'da qilgan. Kentukkida  hammasi bo‘lib to‘rtta tornado yuz bergan, 15ta okrugda vayrongarchiliklar qayd etilgan. Tornado shtatdagi sham ishlab chiqarish zavodi, Illinoysdagi Amazon korxonasi va Arkanzasdagi qariyalar uyiga talafot yetkazgan. Avvalroq tabiiy ofat oqibatida Tennessi shtatida uch kishi, Arkanzasda bir kishi halok bo‘lgani xabar qilingandi.

Endilikda haftaning dushanba va juma kunlari Farg‘ona–So‘x–Farg‘ona yo‘nalishida aviaqatnovlar yo‘lga qo‘yiladi. 12 dekabrdan “Humo Air” MChJ aviakompaniyasi Farg‘ona–So‘x–Farg‘ona yo‘nalishida ilk parvozlarni amalga oshira boshlaydi. Transport vazirligining xabar berishicha, dastlabki bosqichda aviaqatnovlar haftaning dushanba va juma kunlari Farg‘ona–So‘x yo‘nalishida soat 10:00 da, So‘x–Farg‘ona yo‘nalishida soat 12:00 da amalga oshirilishi rejalashtirilgan. Xabarga ko‘ra, parvozlarda AN-2 samolyotlari 30 daqiqa vaqt davomiyligida harakatlanadi. Yo‘lovchilar aviachiptalarni Farg‘ona, Andijon va Namangan aeroportlari hamda So‘x tumani hokimiyati binolarida xarid qilish imkoniyatiga ega.